ישיבת מליאה, כנסת 25, פרוטוקול מספר 70, 2023-05-16 00:00

אוריאל בוסו: חברות וחברי הכנסת, אני מתכבד לפתוח את ישיבת הכנסת

אוריאל בוסו:  היום יום שלישי כ"ה באייר התשפ"ג, 16 במאי 2023

אוריאל בוסו:       הנושא הראשון על סדר-היום, חברי הכנסת – נאומים בני דקה

אוריאל בוסו:  אנחנו נעבור כמובן להצבעה להירשם לנאומים בני דקה

אוריאל בוסו:  בבקשה

אוריאל בוסו:  טוב, תכף אקבל את הדף

אוריאל בוסו:  בינתיים – חבר הכנסת הרב אליהו ברוכי, בבקשה

אליהו ברוכי: כבוד היושב-ראש, אני רוצה להקדיש את הדקה שברשותי כדי לברך את קני רוזנברג, הבעלים החדש של חברת אל על

אליהו ברוכי:  צפיתי השבוע בדיווח שלפיו בחברת אל על מקשיחים את מדיניות שמירת השבת

אליהו ברוכי:  המשמעות היא שגם הליך הרישום לעלייה למטוס, צ'ק אין, לא יוכל להתקיים לפני צאת השבת

אליהו ברוכי:  השינוי המדובר הביא את הבעלים להציע לנוסעים שרכשו כרטיס פיצוי כספי, או לחלופין קיצור השהות ועלייה למטוס לפני השבת

אליהו ברוכי:  למה הוא עושה את זה? האם באמת "מקשיחים" זאת המילה הנכונה? אני יכול לעמוד ולדבר על זה שהשבת היא מיזם חברתי ומשפחתי, אבל למה להתנצל? השבת ניתנה לנו כמתנה

אליהו ברוכי:  "מתנה טובה יש לי בבית גנזי ושבת שמה" – כך אמר בורא העולם למשה רבנו לפני למעלה משלושת אלפים שנה

אליהו ברוכי:  הוא ביקש ממנו: לך והודיעם לישראל

אליהו ברוכי:       קני רוזנברג, הבעלים החדש של אל על, שצריך עכשיו לפצות רוכשי כרטיסים, מבין שהשבת היא לא בעיה של עם ישראל, היא הפתרון

אליהו ברוכי:  קני, כיהודי וגם כחבר כנסת, אני מבקש להגיד לך מכאן תודה

אוריאל בוסו: תודה רבה

אוריאל בוסו:  תשתדל לעמוד בזמנים בדקה

אוריאל בוסו:  הדובר הבא – חבר הכנסת ואליד אלהואשלה, בבקשה

וליד אל-הואשלה:   מכובדי היושב-ראש, חבריי חברי הכנסת, אני בא מהנגב ויש לנו שני כבישים ראשיים שם, 31 ו-25

וליד אל-הואשלה:  בכבישים האלה היו לנו, בכניסה ליישובים, תחנות אוטובוס שמשרתות את האזרחים שלנו, את התושבים שלנו

וליד אל-הואשלה:  כביש 31 עבר לפני ארבע-חמש שנים חידוש ובוצע כביש חדש שם

וליד אל-הואשלה:  משרד התחבורה עקר את תחנות האוטובוס הישנות ולא הוסיף תחנות אוטובוס חדשות

וליד אל-הואשלה:  הדרישה שלי, הבקשה שלי, ממשרד התחבורה ונתיבי ישראל היא לחזור להציב שם תחנות על מנת לתת שירות ראוי לאזרחים שלנו ולתושבים שלנו בנגב

וליד אל-הואשלה:  תודה

אוריאל בוסו: תודה רבה לחבר הכנסת ואליד אלהואשלה

בועז טופורובסקי: דווקא לא עושים את זה

אוריאל בוסו: חבר הכנסת בועז טופורובסקי, בבקשה

בועז טופורובסקי: דווקא לא עושים את זה

בועז טופורובסקי:  13% לכל הנגב, לכל תשתיות הכבישים

בועז טופורובסקי:  הנגב הוא רק 13%

בועז טופורובסקי:  אזור קטן

בועז טופורובסקי: תודה, אדוני היושב-ראש

בועז טופורובסקי:  אדוני השר, חברי וחברות הכנסת, מהפעם האחרונה לפני שבוע שעליתי לבמה נהרגו שמונה אנשים בכבישים

בועז טופורובסקי:  זה הרג שלא פוסק, כל יום

בועז טופורובסקי:  היום בישיבה שהייתה בוועדת הכלכלה על מצב התשתיות – אפשר להבין למה: כי כל אחד מושך לכיוון אחר, אין שקיפות, אין עקרונות ברורים, ויש הרבה יותר שאלות מתשובות

בועז טופורובסקי:      וגם השבוע, כמו כל שבוע, אפרט את פרטי תאונות הדרכים הקטלניות בשבוע האחרון: ביום רביעי 10 במאי נהרג גבר בן 72, תושב קריית מוצקין, בתאונה חזיתית עם רכב פרטי בכביש 22

בועז טופורובסקי:  ביום חמישי 11 במאי נהרג רוכב אופנוע בן 40 בתאונה עם משאית סמוך לבני עי"ש

בועז טופורובסקי:  עוד באותו היום נהרג רוכב אופניים, נער בן 15 – נער? ילד – מראש העין, לאחר שנהגת רכב פרטי סטתה ממסלולה ופגעה בו

בועז טופורובסקי:  ביום שבת 13 במאי נהרגה אישה בת 65 בתאונה קשה בין כמה כלי רכב בכביש 436

בועז טופורובסקי:  ביום ראשון 14 במאי נהרג רוכב אופנוע בן 24 לאחר שהחליק על הכביש בנתיבות

בועז טופורובסקי:  עוד שלושה פצועים מתאונות קודמות מתו במהלך השבוע

בועז טופורובסקי:      137 איש נהרגו מתחילת השנה בכבישים; לא בטרור, לא בעזה, לא משום סיבה אחרת, אלא בגלל הטרור בכבישים, בגלל שאנחנו יכולים לעשות יותר ואנחנו לא עושים מספיק

בועז טופורובסקי:  מקווה שהקריאה הזאת לא תיפול על אוזניים ערלות

בועז טופורובסקי:  תודה רבה

אוריאל בוסו: תודה רבה על העבודה החשובה מאוד מאוד שאתה עושה, חבר הכנסת בועז טופורובסקי, ולא מרפה

אוריאל בוסו:       חברת הכנסת שלי טל מירון, בבקשה

שלי טל מירון: תודה רבה, אדוני היושב בראש

שלי טל מירון:  כנסת נכבדה, כבכל שבוע, אני באה לדבר על נשים שנרצחו

שלי טל מירון:  לצערי הרב מאוד, מאז השבוע שעבר נוספה אישה לרשימת הנרצחות – רצח מזעזע של בחורה צעירה בת 19 שרק התחילה את חייה, ולצערנו הם נגדעו

שלי טל מירון:  אני רוצה להגיד שכל עשרה ימים בממוצע נרצחת אישה בישראל

שלי טל מירון:  זה נתון נורא ואיום ומדאיג מאוד

שלי טל מירון:  אני רוצה לקרוא מכאן לשר לביטחון לאומי להכריז על מצב חירום בנושא הזה, להקים ועדה או ועדת משנה

שלי טל מירון:  אנחנו נשמח לקחת חלק בוועדה הזאת או להוביל אותה, לשתף פעולה עם הקואליציה כדי לטפל בתופעה הנוראית הזאת

שלי טל מירון:       ועכשיו אני אקריא את שמותיהן של הנשים: דימה בושנאק; חנאן אבו ח'יט; בת 43 מנתניה ששמה לא פורסם; רילי פרי; אזהר אבו רביע; סארה אל ג'נאמי; בראאה מסארווה; ורה פלצינטה; אדיסי אלבנה; ולנטינה חוואס; פולינה וייסמן; ביאן עבאס; דריה לייטל; בת 26 מנס ציונה ששמה לא פורסם; סיגל ברכה אטיאס; לידר סוויסה

שלי טל מירון:  סך הכול 16 נרצחות, וכל אחת עולם ומלואו

שלי טל מירון:  יהיה זכרן ברוך

אוריאל בוסו: תודה רבה

אוריאל בוסו:  חבר הכנסת אבי מעוז, בבקשה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 86

אבי מעוז:  והפעם על עיצוב גרפי

אבי מעוז:  בתגובה על שאילתה שלי לשר הפנים בעניין שלט עם האותיות המומצאות המכונות עברית רב-מגדרית, הוא ענה שאין לו זמן להתעסק בעיצוב גרפי

אבי מעוז:  אני לא יודע מי יעץ לו להגדיר את האותיות המומצאות הללו כעיצוב גרפי, אבל זוהי כמובן הנדסת תודעה

אבי מעוז:  לעבור על חוק-יסוד: הלאום, שקובע כי השפה הרשמית בישראל הינה עברית ולא שפה מומצאת חדשה, זה לא רק עיצוב גרפי; עיוות שפה בת אלפי שנים מתוך תפיסה רדיקלית כאילו היא שפה שמדכאת נשים, ולכן צריך לעוות אותה כדי להנדס את תודעת הציבור הוא לא רק עיצוב גרפי

אבי מעוז:       השפה העברית היא לשון הקודש, היא יהדות, היא מסורת, היא מורשת, והיא השפה שבה ניתנה לנו התורה

אבי מעוז:  אני ממליץ לשר הפנים לשלוט במשרדו, לשחרר אותו מהאג'נדות הזרות שהשתלטו עליו ולא להיות כלי בידיהן ולהחזיר את עטרת השפה העברית, לשון הקודש, ליושנה

אבי מעוז:  תודה

אוריאל בוסו: תודה רבה

אוריאל בוסו:  חבר הכנסת יוסף עטאונה, בבקשה

יוסף עטאונה: כבוד היושב-ראש, אני רוצה להעלות נושא שכבר דיברתי עליו במליאה, אבל כנראה שכשמדובר בהתנכלות לאזרחים ערבים זה לא מעניין אף אחד

יוסף עטאונה:  לפני יומיים, בשעות הבוקר, בדרך לבית הספר, התלמיד, הילד, חמזה איברהים אבו אל-קיעאן, חיכה להסעה

יוסף עטאונה:  לא מספיק שהוא גר בכפר לא מוכר וצריך לנסוע 8-7 ק"מ עד בית הספר בהסעות באוטובוסים – כשהוא חיכה בבוקר, הגיע כוח צבאי לשם ותקף את הילדים, והוא מאושפז היום בבית חולים סורוקה עם שני שברים ברגל

יוסף עטאונה:      התופעה הזו שכוחות צבא, במיוחד באזור הזה של יתיר, מחסום מיתר – הם מתנכלים לערבים הבדואים בכל יום ויום

יוסף עטאונה:  אנחנו כבר פנינו לשר הביטחון – ללא שום מענה

יוסף עטאונה:  במצב הזה שבו אזרחים ערבים מסתובבים ליד מחסום מיתר בחורשת יתיר, הם לא יכולים להיות הפקר וטרף קל לכוחות הצבא

יוסף עטאונה:  הממשל הצבאי על הערבים, אסור שיחזור עוד פעם

יוסף עטאונה:  תודה

אוריאל בוסו: תודה רבה לחבר הכנסת יוסף עטאונה

אוריאל בוסו:  חברת הכנסת אפרת רייטן מרום, בבקשה

אוריאל בוסו:  את רשומה בנאומים בני דקה

אוריאל בוסו:  טוב, אז תשמרי את זכות הדיבור שלך?      

אפרת רייטן: לא הבנתי איך לא התחלת בלי להודיע חגיגית על היום המיוחד

אפרת רייטן:  לכן לא הבנתי

אוריאל בוסו: סדר-היום זה נאומים בני דקה

אוריאל בוסו:  חבר הכנסת עמית הלוי, בבקשה

עמית הלוי: אדוני היושב-ראש, חברותיי וחבריי לכנסת, זכיתי היום לטור מכובד בעיתון גלובס – מודה שלא הכרתי לעומק – שקרוי "משרוקית"

עמית הלוי:  הוא עוקב אחרי התבטאויות של אנשי ציבור, לדעת אם אנחנו דוברי אמת, לא דוברי אמת, אם אמרנו נכון, לא נכון

עמית הלוי:  קודם כול, הזדמנות טובה לעודד את כותבי הטור ואת גלובס – דבר שדווקא יכול להביא ברכה לשיח הציבורי שלנו, גם הפוליטי

עמית הלוי:  אבל הערה שאמרתי להם ואני אומר לכם, אומר להם גם כאן, במליאה: תתעסקו בעיקר ולא בטפל, כיוון שאם אתם עושים לנו בדיקת עובדות ומתעסקים בשוליים ולא מתעסקים בעיקר הטענה שלנו, אתם תאבדו גם את האמון ואת הקרדיט

עמית הלוי:       ועל מה אני מדבר? אני טענתי בריאיון ליניר קוזין שיש הנחיה אחת של היועמ"ש, שהיא חצופה במיוחד לטעמי, שבה אם שר רוצה לחוקק חוק, ולמשפטן מייעוץ וחקיקה לא נראה העניין הזה, אז הוא עושה דיונים עם השר, ואם הוא חושב שיש קושי משפטי – לא מניעה, שזה כידוע, אדוני היושב-ראש, מניעה קדושה; רק קושי משפטי – זה כבר לא עובר לוועדת שרים לחקיקה

עמית הלוי:  אבל אם הוא רואה שהשר או נציגיו לא באו לדיון בלב פתוח ונפש חפצה, אז הוא כבר מעלה את זה דרגה

עמית הלוי:  כלומר, כשהוא חושב שזה קושי, הוא מעלה את זה דרגה – – –     

אוריאל בוסו: חבר הכנסת עמית הלוי, נאומים בני דקה

עמית הלוי: אני מסיים

עמית הלוי:  אז הוא מעלה את זה דרגה

עמית הלוי:  עכשיו, זו הוראה חצופה, כיוון שהיא באה לחנך את השר

עמית הלוי:  כאילו, אם אתה לא תבוא, תחייך, תשב יפה ונדון איתך – אז או שנאשר או שלא

אוריאל בוסו: חבר הכנסת הלוי

עמית הלוי:  באו גלובס, ואת העיקר הזה – אז בסדר, אז זה לא הנחיה; זה מדריך של אבי ליכט שהיועמ"ש אישר, וזה לא בדיוק הופך למניעה, זה הופך לוויה דולורוזה, דרך ייסורים גדולה, שבסוף גם החוק הזה לא יעבור

עמית הלוי:  זה העיקר

עמית הלוי:  ולכן תתעסקו בעיקר גם כשאתם מבקרים אותנו

עמית הלוי:  תודה

אוריאל בוסו: תודה רבה לחבר הכנסת עמית הלוי

אוריאל בוסו:  חבר הכנסת בועז ביסמוט, בבקשה

בועז ביסמוט: אדוני היושב-ראש, חבריי, כנסת נכבדה, הדגל הפך להיות נושא בכותרות, הדגל הפך להיות מאוד אופנתי

בועז ביסמוט:  הדגל האהוב שלנו – משתמשים בו למטרות שונות, והכול בסדר, הכול לגיטימי

בועז ביסמוט:  ולמה אני אומר את זה? כי בשבועות האחרונים – יותר, בחודשים האחרונים – יש מחאה בישראל, ונעזוב עכשיו את הרפורמה, אם אתה בעד או נגד

בועז ביסמוט:  החברים במחאה – חלק מהם לא רואים בי חבר; אני אמרתי שאני אף פעם לא ראיתי בהם אויבים – הם באים עם הדגל, ואני חייב להגיד שזה חכם מאוד לבוא עם דגל ישראל, כי זה גם כן מראה שאולי אנחנו חלוקים באידיאולוגיה או לגבי הנושא הספציפי הזה, אבל בכל הקשור לדגל אנחנו מאוחדים

בועז ביסמוט:      אני מציע לחברים שלי שם במחאה: יש לכם כבר את הדגל, כל אחד שם מחזיק את הדגל, אז ביום חמישי תביאו אותו, תביאו אותו לירושלים

בועז ביסמוט:  הינה עוד נושא שבקונסנזוס

בועז ביסמוט:  אני בטוח שבדיוק כמונו, אנחנו רואים בעיר הזו בירתנו הנצחית, בירתנו המאוחדת

בועז ביסמוט:  בואו ביום חמישי

בועז ביסמוט:  אני לפחות ביום חמישי – יום ירושלים, אגב – אצעד במצעד הדגלים יחד עם חבריי לסיעה, כמובן, וגם אחרים כאן, בכנסת ישראל

בועז ביסמוט:  אנחנו נצעד בגאווה גדולה, ואנחנו נראה לעם ישראל, ובכלל ליהודי העולם ולעולם כולו, את המחויבות שלנו לבירה שלנו, לעיר שלנו, ואנחנו נעביר מסר ברור שירושלים הייתה ותמיד תישאר בירת ישראל הבלתי-מחולקת

בועז ביסמוט:  נפגין את הנחישות שלנו על העיר, את האהבה הגדולה, אבל זו בעיקר הזדמנות נהדרת – אנחנו והם, כלומר המחאה היא לא "אנחנו והם"

בועז ביסמוט:  אנחנו אנחנו, וכולנו עם אותו דגל, ונעלה לירושלים ונהיה מאוחדים, כי ככה צריך להיות

בועז ביסמוט:  תודה רבה

אוריאל בוסו: תודה רבה

אוריאל בוסו:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, אתמול קרה עוד מקרה מצער, ולצערי הרב הוא לא חריג והוא נפוץ בתקופה האחרונה, ובטוח שהוא לא הגיע לאוזניכם

אימאן ח'טיב יאסין:  (אומרת בערבית: אתמול סטודנטית ערבייה דתייה אשר לומדת באוניברסיטת חיפה הותקפה בידי המשטרה, והם התייחסו אליה כאילו היא פושעת או מחבלת או טרוריסטית

אימאן ח'טיב יאסין: ) לצערי הרב, אנחנו כנשים ערביות, מוסלמיות, דתיות, שנושאות את הזהות הלאומית והדתית שלנו, והיא נראית, ואנחנו גאות בזה – לאחרונה אנחנו כן מפוחדות וחסרות ביטחון אישי, ולא רק בגלל שהמשטרה לא עושה את מה שצריך, אלא כי המשטרה גם מתייחסת אלינו כאל טרוריסטיות

אימאן ח'טיב יאסין:  אני מעלה את הסוגיה הזאת כיוון שישנן אלפי סטודנטיות ערביות בצפון ובכל מקום במדינה שהולכות עם החיג'אב שלהן, ובשבילן, בשביל כולנו, אני דורשת ביטחון אישי

אימאן ח'טיב יאסין:      אני רוצה להגיד לשר לכישלון לאומי: כשלת בתפקידך

אימאן ח'טיב יאסין:  לך תשב בבית

אוריאל בוסו: תודה רבה

אוריאל בוסו:  חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת נכבדה, נאום קול המושתקים מס' 18

לימור סון הר-מלך:  בכל שבוע אני מתייצבת כאן לזעוק את זעקת תושבי יהודה ושומרון ולהעלות את שורות הפיגועים שהושתקו

לימור סון הר-מלך:  לרוב מדובר בעשרות פיגועי אבנים ובקבוקי תבערה שמסכנים את חייהם של עשרות אלפי תושבים וכמעט שהפכו שגרה אצל רבים מהם, אולם בשבוע האחרון נראה שבחסות ההכלה של מערכת הביטחון את פיגועי האבנים, גם פיגועי ירי הפכו לדבר שבשגרה

לימור סון הר-מלך:  קחו למשל את סיפורה של גבעת שדה יהונתן, גבעה חלוצית בבנימין שהוקמה על ידי יהודים מסורים כדי לשמור על אדמות העם היהודי

לימור סון הר-מלך:  מיום הקמתה סבלה הגבעה מהתפרעויות ערביות, זריקות אבנים ובקבוקי תבערה שלא זכו לתגובה מספקת מצד מערכת הביטחון

לימור סון הר-מלך:       בכפר ראו כי טוב ועברו לשימוש בנשק

לימור סון הר-מלך:  עד כמה שהדבר יישמע לכם מטורף, בכל יום בשבוע וחצי האחרונים בוצע ירי מכיוון הכפר לעבר הגבעה, ולעיתים אף פעמיים ושלוש בלילה, ובכל לילה תעוזת המחבלים עולה

לימור סון הר-מלך:  החוליה עדיין לא נתפסה, כתר לא הוטל על הכפר, וככל הנראה גם הלילה, בזמן שתנומו את שנתכם, שוב ינסו מחבלים מרצחים לפגוע ביהודים החלוצים שמאיישים את הגבעה

לימור סון הר-מלך:       הכתובת מרוחה על הקיר באדום בוהק

לימור סון הר-מלך:  מחובתנו כנבחרי ציבור ונציגי הימין בכנסת לדאוג שמתיישבי יהודה ושומרון לא יופקרו בשטח ויקבלו מענה ביטחוני הולם

אוריאל בוסו: תודה

לימור סון הר-מלך: אחרת, אם חלילה יקרה משהו, לא נוכל להגיד: ידינו לא שפכו את הדם הזה

לימור סון הר-מלך:  תודה רבה

אוריאל בוסו: תודה רבה

אוריאל בוסו:  חבר הכנסת עופר כסיף, בבקשה

עופר כסיף: כבוד היושב-ראש, חברי הכנסת, אנחנו נמצאים במרתון מתמשך של דיוני התקציב

עופר כסיף:  האצבעות מונפות באוויר, הוועדות מאשרות סעיף אחר סעיף, אך כמו בכל ריצת מרתון, הפרטים הקטנים נעלמים

עופר כסיף:  מבדיקת "דבר" עולה שמשרד האוצר מוביל שורת קיצוצים סמויים בתקציב המדינה

עופר כסיף:  מיליארדי שקלים מבסיס התקציב פשוט התפוגגו ונעלמו, ובעיקרם תקציבים שמיועדים לשכבות המוחלשות ולציבור העובד

עופר כסיף:  תקצוב תחבורה ציבורית ורכבות כבדות, למשל, קוצץ כל אחד בכמיליארד שקל בשנה; 96 מיליון שקל נעלמו מתקציב הדיור הציבורי; קיצוץ של 70% בפיתוח תשתיות והכשרות מקצועיות במשרדי העבודה והכלכלה

עופר כסיף:  אך יש מגזר אחד שדווקא ייהנה מתוספות ומענקים: ההתנחלויות העברייניות, שיזכו לקבל כספים מקרן הארנונה בלי שייאלצו להעביר אליה אגורה אחת

עופר כסיף:  המתנחלים, שהתרגלו כבר לגזול מהפלסטינים, עכשיו גם יגזלו את הכספים של אזרחי ישראל, מאילת, מאופקים, מג'יסר א-זרקא

עופר כסיף:  בושה

אוריאל בוסו: תודה

אוריאל בוסו:  תודה רבה

אוריאל בוסו:  ואחרון הדוברים – חבר הכנסת ניסים ואטורי, בבקשה

ניסים ואטורי: ספוילר: לא הולך להגיד בושה בסוף הנאום בן דקה הזה

ניסים ואטורי:  אני רוצה לדבר – אנחנו מדברים הרבה על דגל ישראל, ותכף מצעד הדגלים

ניסים ואטורי:  עמית, חברי, תקשיבו, משהו מאוד מעניין

עמית הלוי: כן

ניסים ואטורי: אומרים שהדגל לא קשור לדת

ניסים ואטורי:  יש אפילו כאלה קיצוניים מאוד, זאת אומרת שזה לא חרדים; אומרים חרדים – אלו לא החרדים שאנחנו מכירים, אלה אנשים מאוד קיצוניים שקורעים את הדגל או שורפים

ניסים ואטורי:  אני רוצה להסביר משהו מסוים בנושא הדגל, מאיפה זה הגיע

ניסים ואטורי:  בבית המקדש הייתה מנורת שבעה קנים והיה שם כפתור ופרח כפתור ופרח

ניסים ואטורי:  יש מפרשים שאומרים שפרח בתורה, במקום שכתוב פרח, זהו שושן צחור

ניסים ואטורי:  שושן צחור, שאתם מכירים אותו, אם מסתכלים עליו מלמעלה, מה אתם רואים? מגן דוד

ניסים ואטורי:  ולכן ידוע, לפי המפרשים, שהמגן דוד היה מונח – הפרח, השושן צחור, הצורה שלו הייתה מונחת כאן – המנורה מעל הנר שדולק, ומפה, מהמנורה – סליחה, לא נר, מנורה – היו מרצדים שבעה מגני דוד בבית המקדש על הרצפה, מהצורה של המנורה עצמה

ניסים ואטורי:  יש מפרשים שאומרים שגם כיור הנחושת היה בצורה של מגן דוד

ניסים ואטורי:       ולכן, מי ששוקל אם זה כן זה, אז יש קדושה בדגל ישראל

ניסים ואטורי:  דגל ישראל הוא מאוד קדוש לנו בעם היהודי

ניסים ואטורי:  אנחנו גם יודעים שהרבה אנשים שפכו את דמם למען הדגל

ניסים ואטורי:  אבל תדעו דבר אחד – שזה יצא גם מבית המקדש, ויש עוד פירושים ועוד משפטים בתורה שמביאים את זה, כמו לדוגמה "דרך כוכב מיעקב" – יש פרשנים שאומרים שזה המגן שהיה להם, של לוחמים, שדרך

ניסים ואטורי:  יש כאלה שאומרים שממש דרך, ושהשפיץ היה חלק מהעיגון שלו

ניסים ואטורי:  לכן מי שחושב או מדבר על דגל ישראל, שידע שזה קדוש גם מבחינה דתית וגם מבחינה לאומית שלנו כעם

ניסים ואטורי:  תודה רבה

אוריאל בוסו: תודה רבה לחבר הכנסת ואטורי

אוריאל בוסו: אם כן, רבותיי חברי הכנסת, נעבור לנושא הבא בסדר-היום

אוריאל בוסו:  היום למעשה מציינים כאן, בכנסת, את יום הסטודנט הלאומי, שהובילו חברי הכנסת ובראשם חברת הכנסת אפרת רייטן מרום

אוריאל בוסו:  אני רוצה להזמין את חברת הכנסת אפרת רייטן מרום להוביל את היום החשוב הזה

אוריאל בוסו:  זה יום שנעשו בו דיונים בכלל הוועדות בקשר לסטודנטים – גם אני, כיושב-ראש ועדת הבריאות – על חלקו של הסטודנט במכללות ובאוניברסיטאות בנושא הרפואה ועוד ועוד

אוריאל בוסו:  נעשתה עבודת קודש

אוריאל בוסו:  בבקשה, חברת הכנסת אפרת רייטן מרום

אפרת רייטן: תודה רבה, אדוני יו"ר הישיבה

אפרת רייטן:  כנסת נכבדה, אז קודם כול אני רוצה להודות גם לך, אדוני היו"ר, שלקחת חלק יחד עם שאר – לא מעט מיושבי-ראש הוועדות בכנסת הזו, והתגייסתם ליום המיוחד הזה במסגרת הימים האינטנסיביים של חקיקת התקציב

אפרת רייטן:  כולכם נרתמתם ופיניתם את הזמן כדי לשמוע את הסטודנטים, אז לכם אני אומרת תודה

אפרת רייטן:  סטודנטים יקרים, כל מי שהגיע, כבוד לכם

אפרת רייטן:  אני באמת מודה לכם מקרב לב שבאתם

אפרת רייטן:  כל אחד פה שלקח חלק ביום הזה – יש חשיבות עצומה עצומה בזה שהגעתם, בזה שהייתם חלק, בזה שהובלתם, למעשה – הייתם שותפים שלנו בלקבוע מהם הדיונים, מהם הנושאים שאתם רוצים שיעלו כאן לדיון

אפרת רייטן:  פגשתם את חברי הכנסת, פגשתם גם, מה שנקרא, זה את זה כשלא הסכמתם אחד עם השני, הצפתם דברים בימים האלה של התקציב, העליתם את היעדר התקצוב של הסטודנטים

אפרת רייטן:  כמו שאני רואה וראיתי, כולנו, כל המדינה רואה את הקמפיין שאיתו יצאתם, את זעקתכם על אפס תקציב לסטודנטים

אפרת רייטן:  גם את העניין הזה העליתם על שולחן הכנסת, וכבוד לכם

אפרת רייטן:  תמשיכו כך

אפרת רייטן:       הנושאים השונים היו כאן בין היתר תקציב ההשכלה הגבוהה, הגיוון התעסוקתי, שימור צעירים בנגב ובגליל, טיפול בהטרדות מיניות בקמפוסים, מתמחים ברפואה ויוקר המחיה בקרב הסטודנטים

אפרת רייטן:  אז המצוקות הרבות האלה – ובעיקר עלתה ממרבית הסטודנטים התחושה שלא משקיעים בהם, שגם הממשלה הזו לא רואה אותם; וכן, אני אומרת גם הממשלה הזו

אפרת רייטן:  אני יודעת שענייני הסטודנטים לא אחת נדחקים לשוליים, אבל עכשיו, בימים האלה, זה על אחת כמה וכמה

אפרת רייטן:       וכשסיימתי את הדיון האחרון בוועדת הכלכלה ושאלתי שם גם את השאלה: איך אתם יוצאים מהיום הזה? האם אתם יוצאים עם תחושה של רואים אתכם עכשיו? אז ענה לי אחד הסטודנטים: לא כל כך

אפרת רייטן:  לא באמת

אפרת רייטן:  והתחושה של החמיצות הזאת כנראה לא תעזוב אותי, כי השתדלנו, ותרמנו, ונתרמנו, ועשינו כאן באמת יום שלם לכבודכם, ובכל זאת יצאתם, אתם תצאו מכאן עם איזושהי תחושה שזה לא מספיק

אפרת רייטן:  כולנו צריכים לקחת את זה לתשומת ליבנו

אפרת רייטן:       פתחנו את היום הזה בדיון חשוב על המחלוקת הדמוקרטית שהגיעה לאחרונה לקמפוסים

אפרת רייטן:  כולם דיברו כאן על הפוליטיקה שהגיעה לקמפוסים בלי פחד

אפרת רייטן:  ואני מבקשת לנצל – אני יודעת שאני קצת אחרוג, אדוני היו"ר, אבל הגיע אליי מכתב של סטודנטית

אפרת רייטן:  אני חושבת שהתפקיד שלנו כאן – הרי אנחנו מייצגים אותם ואנחנו משמשים כפה, ואני פשוט אנצל את הדקות שנשארו לי, ואולי אני אחרוג קצת, כאמור, כדי להקריא את המכתב של הסטודנטית

אפרת רייטן:  בשבילי זו תהיה מצווה שאני מביאה לכאן את הקול של אזרחית מן המניין, של סטודנטית, ולכן אני פונה אליך בעניין הזה

אפרת רייטן:       אז שמה אדווה, והיא סטודנטית למשפטים, והיא כותבת לנו: אני מפחדת

אפרת רייטן:  הקורס האהוב עליי השנה – בשנה שעברה – היה משפט ציבורי, ואני מפחדת שהסטודנטים שיתחילו את התואר בשנה הבאה ילמדו כבר קורס אחר לגמרי

אפרת רייטן:  אני מפחדת ממה שיקרה למדינה שלנו, מפחדת מלשמוע על כל האנשים שמדברים על לעזוב את הארץ, מפחדת שלא נוכל להרשות לעצמנו לחיות פה כי יקר, כי לא בטוח, כי קשה, כי זה מרגיש כבר לא הבית שלנו

אפרת רייטן:       השבועות והחודשים הקרובים הם קריטיים לעתיד המדינה

אפרת רייטן:  ראש הממשלה נתניהו, אני רוצה לבקש ממך להקשיב לכל הקולות שנשמעים פה, גם אם הם לא מגיעים מהבייס שלך

אפרת רייטן:  הם מגיעים מאזרחים מודאגים שהמדינה היקרה הזו חשובה להם מאוד

אפרת רייטן:  התחושה שלי בחודשים האחרונים היא ששום דבר כבר לא משנה – לא משנה מה נכתב בפסיקת בית המשפט העליון באמת ומה נאמר במציאות; לא משנה מה הובטח לבוחרים; לא משנה שכבר 20 שבועות מתקיימות מחאות חסרות תקדים בכל רחבי הארץ שמייצגות את כל חלקי החברה הישראלית

אפרת רייטן:  משנה הרצון לבסס כמה שיותר כוח ושליטה, לשמור על הכיסא ולא על טובת האזרח, להנהיג מדיניות של הפרדה ושיסוע ולהפוך את ישראל לדיקטטורה, שמהווה קרקע פורה לפגיעה בזכויות, ניצול, הפרטה והפרדה

אפרת רייטן:       הצעות החוק השונות שהונחו על השולחן הזה בחודשים האחרונים מעצבות ישראל שונה לחלוטין ממה שאנחנו מכירים – ישראל שבה כל החזק שורד, שבה קול דאלים גבר; ישראל שבה שולטים קומץ של בודדים על רבים

אפרת רייטן:  קיים פער גדול מאוד בין ההבטחות שנזרקו לאוויר בחודשים האחרונים למציאות שאותה תעצב החקיקה

אפרת רייטן:  אין בהצעות החוק שום מנגנון שנועד להבטיח ייצוג מגזרי הולם של שופטים בבית המשפט העליון או ייעול וקיצור ההליך המשפטי של האזרח והאזרחית מן המניין

אוריאל בוסו: נא לסיים

אפרת רייטן: מטרת הרפורמה אינה להגביר את אכיפת הצדק או לחזק את מערכת המשפט אלא לייצר מציאות שבה אין דין ואין דיין, ולא ניתן לשיח הדמגוגי להסתיר את האמת

אפרת רייטן:       החברה הישראלית היום משוסעת יותר מאי פעם

אפרת רייטן:  הממשלות של השנים האחרונות עשו עבודה מעולה בלגרום לנו לחשוב שאין כאן מקום לכולם, שאנחנו לא מסוגלים לחיות זה עם זה, אלא להסתפק בלחיות זה לצד זה; שזה בסדר שנחיה במדינה שמורכבת מהרבה מדינות קטנות

אפרת רייטן:  גרמו לנו לסלוד ולהתרחק ממי ששונה מהשבט שלנו ולתפוס אותו כאויב

אפרת רייטן:  אנו הסטודנטים, דור העתיד של ישראל, לא מוכנים לקבל את הדרך הזו, לא מוכנים ללכת בה יותר או לשתף איתה פעולה

אפרת רייטן:  אנחנו קוראים לממשלה הנוכחית לעצור את החקיקה

אפרת רייטן:       אני רוצה לסיים, ואני יודעת שכבר – –      

אוריאל בוסו: חרגת בכפול כמעט

אפרת רייטן: – – חרגתי, בדיוק

אוריאל בוסו: אבל בגלל שאת מובילה את היום הזה, אז אני ככה

אפרת רייטן: אז בשורה האחרונה – תודה רבה

אפרת רייטן:  אני רק רוצה לסיים באמירה שלה, שהיא אומרת: הצעירים של היום התעוררו

אפרת רייטן:  לא נוותר ונמשיך להיאבק על המדינה שלנו כדי שנוכל לחיות בה חיים דמוקרטיים בכבוד, באיכות חיים

אפרת רייטן:  כמו שאומרים במחאות: נפלתם על הדור הלא-נכון

אפרת רייטן:  תודה רבה, אדוני היו"ר

אוריאל בוסו:  תודה רבה

אוריאל בוסו:  רק בשביל ההגינות, אם הייתי צריך לקרוא מכתבים שכנגד, הם היו רבים מני ים, אבל בסדר

אוריאל בוסו:       חבר הכנסת אריאל קלנר, בבקשה

אוריאל בוסו:       נמצא איתנו גם כאן ביציע יושב-ראש התאחדות הסטודנטים והסטודנטיות בישראל עו"ד אלחנן פלהיימר, שעושה עבודת קודש ונלחם למען הסטודנטים והסטודנטיות בכל הוועדות, בכל החקיקה

אברהם בצלאל: שיקום, שיקום

אוריאל בוסו: מעבר לזה שהוא פתח תקוואי, הוא עושה עבודת קודש, והיום הסתובב מוועדה לוועדה, בכל מקום

אוריאל בוסו:  יישר כוח לך על שהצפת את הסטודנטים, את מעמדם, ביום הזה

אוריאל בוסו:  בבקשה

אריאל קלנר: אדוני היושב-ראש, כנסת נכבדה, סטודנטים, יושב-ראש אגודת הסטודנטים, מרצה באוניברסיטה תלה בחדרו שלטים נגד מוחמד

אריאל קלנר:  הוא כתב מאמר על המוסלמי הרצחני וקינח בפרודיה על תפילה המבזה את האסלאם

אריאל קלנר:  מה משמח? שדברים חמורים כאלה לא התרחשו

אריאל קלנר:  מה עצוב? שדברים אלה בדיוק התרחשו נגד ציבור אחר – המתנחלים והדתיים הלאומיים

אריאל קלנר:  פרופ' שלמה מורן מהטכניון תלה על חדרו שלטים: "מכת יש"ע", נוסף למאמר פרי עטו, "הציוני הרצחני", שבו הוא משווה בין הציונות הדתית לנאציזם

אריאל קלנר:  כמובן, לא שמעתם על כך באמצעי התקשורת, ותלונות של סטודנטים בנדון לא נענו, עד שאתמול, סוף-סוף, הואיל בטובו להסיר את השלטים הפוגעניים, לאחר מחאות חוזרות ונשנות של פעילי אם תרצו

אריאל קלנר:  זהו ביטוי להלכי הרוח באקדמיה הישראלית

אריאל קלנר:  בטקס הנחת אבן הפינה של האוניברסיטה העברית באפריל 1925 הכריז חיים ויצמן: "האוניברסיטה תהיה נקודת המרכז של החזרת העטרה ליושנה – עטרת ההכרה העצמית שלנו"

אריאל קלנר:       כנסת נכבדה, סטודנטים שצופים בנו, כמי שהקים בזמנו את התא הכתום בטכניון למאבק בגירוש מגוש קטיף לצפון השומרון, כמי שייסד את "חזון לאומי", המרכז למנהיגות ציונית, ארגון לפיתוח מנהיגות ברוח לאומית, אני אומר לכם: חסד עשתה עם הציבור הרפורמה המשפטית והשיח סביבה

אריאל קלנר:  היא חשפה מה קורה בין כותלי האקדמיה

אריאל קלנר:  באוניברסיטאות, כמו בכנסייה של ימי הביניים, יש רק דעה אחת נכונה, והערעור עליה איננו שקר אלא פשע

אריאל קלנר:  בנוגע לרפורמה, אגב, סקר של "מאגר מוחות" הראה ש-56% דווקא תומכים ברפורמה

אריאל קלנר:       "אין אקדמיה ללא דמוקרטיה", אמרתם לנו, ראשי האוניברסיטאות

אריאל קלנר:  קחו מראה – אתם מדכאי הדמוקרטיה הגדולים ביותר

אריאל קלנר:  אחרוני האקדמאים הימנים מדווחים שהאקדמיה הפכה למוסד מעין אינקוויזיטורי: ביטול אנשים, חד-צדדיות אידיאולוגית והתגייסות פוליטית

אריאל קלנר:  אולם כל זה לא התחיל עם הרפורמה; הלימודים באקדמיה הפכו מזמן לאינדוקטרינציה פוליטית, בעיקר במדעי הרוח והחברה, אבל לא רק

אריאל קלנר:  משאל סטודנטים מאפריל 2019 באוניברסיטה העברית מצא כי 51

אריאל קלנר: 9% מהסטודנטים הימנים מהססים להביע דעה בנושא פוליטי מחשש שהציון שלהם ייפגע

אריאל קלנר:  ב-2021 סקר של "פאנלס פוליטיקס" מצא כי 58% מהסטודנטים הימנים לא מביעים את עמדותיהם מחשש לתגובת המרצים; 76% חשים שהאקדמיה נוטה לשמאל

אריאל קלנר:  ואתם, ראשי האוניברסיטאות, עוד באים להרצות לנו על דמוקרטיה

אריאל קלנר:  איזה אבסורד

אריאל קלנר:      חשוב להבין: החלשת האמונה בצדקת הדרך הציונית והגברת העוינות כלפיה באקדמיה מתבטאים באירועים שלכאורה נראים מינוריים – פה מעלימים תכנים פרו-ישראליים, שם השפלת חיילת במדים; בגלל הכיבוש מתקבלת בקשה להסרת דגלים; אי-השמעת המנון בטקס סיום התואר

אריאל קלנר:  רק כשמחברים את הנקודות מבינים שמדובר במגמה השואפת למחוק מתודעת הסטודנט את הרעיון המכונן של החברה שבה הוא חי

אריאל קלנר:  הסטודנטים של היום הם הדור הבא של המורים, המשפטנים והאליטה הישראלית בכלל

אריאל קלנר:  והאליטה של הדור הבא – אם זה תלוי באקדמיה שלנו – תהיה משוכנעת שלמדינה היהודית אין זכות קיום

אריאל קלנר:  וזה לא רק הלאומיות

אריאל קלנר:  רוב מה שקורה היום במדעי החברה מבוסס על תיאוריות שמניחות שהעולם בנוי על דיכוי המוחלשים בידי החזקים

אריאל קלנר:  על פי תיאוריות אלה, אין שום היבט חיובי במעגלי הזהות שלנו, לא משפחה, לא קהילה, לא עם, לא דת; הכול נתפס כמערך משוכלל של דיכוי

אריאל קלנר:       סטודנטים יקרים, רוב המחקר במדעי הרוח והחברה היום לא מלמד דבר מלבד על הלך הרוח האקדמי עצמו

אריאל קלנר:  זאת ראינו גם במחאה: שלל טענות הבל בנוגע למשמעות המשטר הדמוקרטי לצד גינוי ונידוי של כל מי שמציג עובדות היסטוריות ופוליטיות הפוכות

אריאל קלנר:  רבים מכם הסטודנטים מסכימים שמדובר בתקלה שיש לתקן, אבל באקדמיה בטוחים שאתם התקלה, שאתכם צריך לתקן

אריאל קלנר:  חזון ההנדסה החברתית המתקדם החליף את חלום הדורות הציוני

אריאל קלנר:       אבל אני רוצה לומר לכם: ואף על פי כן נוע תנוע

אריאל קלנר:  המאבק נגד המרצה המסית בטכניון הוכיח שאפשר לשמור על כבוד הסטודנט הלאומי – כמו היום הזה, יום הסטודנט הלאומי

אריאל קלנר:  אתם, הסטודנטים הלאומיים, הנאבקים ברודנות, במאבקכם אתם שומרים לא רק על עתיד הציונות כי אם גם על חירות המחשבה ואף על האקדמיה ועל רוח האקדמיה

אריאל קלנר:  חזקו ואמצו

אריאל קלנר:  אתם העתיד

אריאל קלנר:  תודה רבה

אוריאל בוסו: תודה רבה

אוריאל בוסו:  חבר הכנסת משה טור פז, בבקשה; אף הוא ממובילי היום החשוב

משה טור פז: אדוני היושב-ראש, כנסת נכבדה, חבריי הסטודנטים, אני רוצה לדבר על דברים אחרים, אבל ידידי קלנר לא השאיר לי הרבה אפשרויות, אני חייב להתייחס

משה טור פז:  אתה יודע, מי שגר בבית מזכוכית, חשוב מאוד שלא יזרוק אבנים

משה טור פז:  אני חושב קודם כול שכמי שגדל כמוך במוסדות הציונות הדתית – רק תיזהר והישמר מלהשמיע דעה אחרת מהמקובל בישיבה שלמדת בה או בבית הספר התיכון

משה טור פז:  אני גם ממליץ למי שלומד ברשת בני יוסף לא להציע מפלגה אחרת חוץ מש"ס, ואני יכול להמשיך לחינוך העצמאי ולכמה ממוסדות צביה של הציונות הדתית או אחרים

משה טור פז:  אבל עזוב, אריאל, אמרת "חסד" – זה לא חסד

משה טור פז:  מה שקרה לנו בחורף האחרון זה שסע חברתי שלא היה כמוהו מקום המדינה, שהגיע למקום הזה והגיע לכל מוסד אקדמי וקרע, כמו את כל החברה הישראלית, גם את האקדמיה הישראלית

משה טור פז:  חסד? עוד חסד כזה ואבדנו

משה טור פז:       אבל עזוב, כיו"ר שדולת הסטודנטים כמוך אני מעדיף לדבר על הדברים שבעיניי הם חשובים באמת

משה טור פז:  400,000 סטודנטים יש בישראל

משה טור פז:  התקציב שיאושר, כנראה, בשבוע הבא ייתן להם מעט מדי, כ-13

משה טור פז: 6 מיליארד שקלים, ולמי שמכיר, בתקציבי ההשכלה הגבוהה זה לא מספיק

משה טור פז:  למה זה לא מספיק? כי זאת לא הוצאה, זאת השקעה

משה טור פז:  כל עוד רק 5% מהחברה החרדית לומדים באקדמיה, לעומת 14%; כל עוד רק 18% מהחברה הערבית נמצאים באקדמיה, לעומת 21%; כל עוד עדיין הפריפריה הגיאו-חברתית בישראל היא בתת-ייצוג בהשכלה הגבוהה – ומה לעשות, השכלה גבוהה היא הדרך הבטוחה העיקרית להתקדמות אישית, כלכלית, חברתית – אז יש לנו עוד הרבה עבודה

משה טור פז:  התקציב כרגע לא מספק, ואנחנו צריכים לדאוג ליותר

משה טור פז:       עשר שנים מחיי הייתי סטודנט, שש מתוכן גם מרצה

משה טור פז:  אבל אני רוצה לשחזר, אדוני היושב-ראש, רגע אחד; יותר נכון, תקופה, תקופה קשה ומדממת כאן, בחיי ישראל – שנת 2002, מבצע חומת מגן

משה טור פז:  אני, סטודנט צעיר, בעל משפחה, נקרא למילואים, יחד עם חבריי, ממש בימים אלה לפני 21 שנה

משה טור פז:  בנגמ"ש, בדרך למחנה הפליטים טול כרם, עברה במוחי מחשבה נוגה: האם אני אספיק לסיים את התואר השני כך שיהיה כתוב: משה קינלי טור פז, תואר M

משה טור פז: A

משה טור פז: ? זאת המחשבה שעברה לי בנגמ"ש, יחד עם החברים שלי

משה טור פז:  היו עוד מחשבות – אל תדאגי, לימור – גם על אשתי, גם על ילדיי חשבתי

משה טור פז:  אבל אמרתי לעצמי: מה יכתבו – תואר שני או הייתה חסרה לו עוד עבודה אחת? זה סוג המחשבות הציניות שעוברות במוחך בדרך לשדה הקרב, והן לא היחידות

משה טור פז:       בדרך חזרה, 32 יום מאוחר יותר, אחרי שהגדוד שלי שכל את אחד מהחיילים בקרבות בעיר טול כרם, כמה פצועים ולא מעט חוויות לא פשוטות, חשבתי לעצמי, כשטיפסתי לאוניברסיטה העברית בהר הצופים, איך בדיוק אני אחזור עכשיו – איך אני אסתובב בין החוג למקרא לחוג למחשבת ישראל, איך אני איכנס למבוא למחשבת ישראל, איך אני איכנס ואהיה סטודנט מן המניין אחרי 32 הימים האלה, אחרי שראיתי את דם אחד מאחיי נשטף מהחלק האחורי של הנגמ"ש ואת חבריו לנשק חוזרים לשדה הקרב

משה טור פז:  כן, זו חוויה של סטודנט בן 30 שפשוט מנסה לחיות בארץ הזו

משה טור פז:      לא סתם הצעת החוק החשובה ביותר שלי, שאני חושב שגם לפחות תגיע לשלב קריאה ראשונה בכנסת הזו, עוסקת בסטודנטים במילואים, אותה קבוצה קטנה וכל כך חשובה שאנחנו צריכים לדאוג לה עוד ועוד כדי שהיא תמשיך גם ללמוד, גם להתפתח, גם לתרום לכלכלה, ובעיקר – לשמור על המדינה הזו

משה טור פז:      אז כן, גם האקדמיה הישראלית הייתה זירת מחלוקת בחורף האחרון, אריאל קלנר

משה טור פז:  גם באקדמיה הישראלית היו בעד והיו נגד

משה טור פז:  אתה אומר שהיו יותר בעד – אני חושב שהיו יותר נגד

משה טור פז:  זה לא משנה כל כך, כי היא נקרעה לגזרים בגלל מה שאתה קורא לו איך שאתה קורא ואני קורא לו "הפיכה משטרית"

משה טור פז:  אבל לא זה היום הזה

משה טור פז:  ביום הזה צריך לציין את העובדה שהאקדמיה הישראלית חשובה לנו, שדתיים וחילונים וחרדים וערבים – הדרך שלהם להתקדמות בחיים עוברת בהשכלה הגבוהה, שהיא מפתח לתעסוקה, שהיא מפתח לחיים מספקים, שהיא מפתח למוביליות חברתית, ואנחנו, כנסת ישראל, צריכים לעשות הרבה יותר למען הסטודנטים בישראל

משה טור פז:  יום הסטודנט שמח

אוריאל בוסו: תודה רבה לחבר הכנסת משה טור פז

אוריאל בוסו:  חבר הכנסת אלון שוסטר, בבקשה

אלון שוסטר: כבוד היושב-ראש, כנסת נכבדה מאוד, חבר הכנסת טור פז העלה בי זיכרונות לא מלפני 20 שנה, מלפני 30 שנה – אני בשירות מילואים של 100 ימים, מלחמת המפרץ

אלון שוסטר:  היה לי הכבוד אז להיות תחת פיקודו של בני גנץ ביחידה בחיל האוויר

אלון שוסטר:  יצאתי לאירוע הזה מתוך הסמסטר הראשון בלימודי מתמטיקה – לא פשוט, לא פשוט

אלון שוסטר:  סיימתי – איפה יש פה עוד סטודנטים? סיימתי בסדר

אלון שוסטר:  באחד המבחנים, אלגברה 1, קיבלתי 53 וערערתי

אלון שוסטר:  לא רציתי יותר, רק רציתי לעבור

אלון שוסטר:  אני ניגש לפרופ' פורמן האימתני, כי זיהיתי שיש תקלה, טעות לטובתי

אלון שוסטר:  אז הוא מסתכל ואומר: אתה צודק

אלון שוסטר:  מגיעות לך פה 3, 4 נקודות, אבל עכשיו אני עובר – צריך להוריד לך 2, 3 נקודות בגלל שמצאתי משהו

אלון שוסטר:  אז הוא אומר: יאללה, קח – הייתי עם ילדים, משפחה, מזכיר הקיבוץ – אבל אף פעם אל תעשה את זה יותר

אלון שוסטר:  אמרתי: יאללה, וברחתי

אלון שוסטר:      אני רוצה לומר לכם ככה – אמרתי, אני חי בצורת חיים מאוד ייחודית בקיבוץ

אלון שוסטר:  הקיבוץ, היום, כבר יש בו פנסיה, הוא משקיע בפנסיה, אבל אני מדבר לא על הדיון הבא שיהיה אלא על עניין הסטודנטים והצעירים

אלון שוסטר:  כאשר בשנות השמונים והתשעים, כבוד היושב-ראש, שאלנו את עצמנו בקיבוץ – החברה אולי האולטימטיבית, האופטימלית – אם להשקיע בפנסיה, היה נראה לנו מיותר לגמרי

אלון שוסטר:  למה? כי אמרנו לעצמנו שההשקעה הטובה ביותר זה בדור החדש, בדור הצעיר, בהשכלה, בחינוך, ובכך אנחנו מבטיחים מניה וביה גם את הדור המבוגר

אלון שוסטר:  ולכן ההשקעה הזו – צדק חבר הכנסת טור פז – זאת השקעה לכל דבר

אלון שוסטר:  מדינה רצינית – וקורה במדינות הים שזה מה שעושים – נותנת הלוואות משמעותיות לכל סטודנט שזקוק לכך, והוא מחזיר למדינה חלק ממנה בתנאים נוחים, כי מדובר בהשקעה בהגדלת כושר הייצור, היזמות והפריון של המדינה כולה

אלון שוסטר:      פטור בלא כלום – חברי חבר הכנסת קלנר, אני אומר לעצמי שאני לא הייתי רוצה לייצר מצב שבו גישות קיצוניות, שלא לומר טמטום של אנשים בודדים – כן, יש גם בכל ציבור; גם יש זמרים לא חכמים ויש מרצים שמתנהגים באופן לא ראוי – אני לא חושב שזה מה שצריך לאפיין אותנו

אלון שוסטר:  אני חושב שהחופש האקדמי מחייב את הימני ואת השמאלני לעודד חשיבה עצמאית של תלמידים ושל סטודנטים

אלון שוסטר:  אם היה אפשר לבחון את האיכות – עידוד החשיבה החופשית הוא בדרך שבה אדם שיש לו עמדות מובהקות מעודד את התלמידים שלו, את הילדים שלו, לחשיבה ביקורתית ועצמאית

אלון שוסטר:  בואו נעסוק פחות בלסכסך סטודנטים עם מרצים, חיילים וקצינים

אלון שוסטר:  יש לנו מספיק מה לעשות

אלון שוסטר:  אני רואה בעיסוק בהשכלה הגבוהה חלק מתהליך של החינוך, של סוציאליזציה, שהיום מגיע עד לסוף העשור השלישי שלנו

אלון שוסטר:  אנחנו חיים הרבה יותר, וזה נשמע הגיוני שהשליש הראשון של החיים, נגיד הממוצעים שלנו, יעסוק בהכשרה שלנו

אלון שוסטר:       לא קל להיות סטודנט

אלון שוסטר:  כ-20% מהסטודנטים, על פי הנתונים שאני מכיר, עוזבים את הלימודים מסיבות שונות

אלון שוסטר:  כמובן שהעומס הכספי הוא חלק מזה, עלות הלימודים

אלון שוסטר:  לא כולנו יודעים להשיג את המלגות; לא כולנו יכולים ללמוד במקומות שהם יותר זולים

אלון שוסטר:  דמי הקיום של הסטודנט לא קלים, לא פשוטים – עלויות שאנחנו מכירים אותן מסוגיות אחרות כמו דירה, כמו תחבורה ציבורית, כמו מזון, עולות

אלון שוסטר:  השכר של הסטודנט הממוצע הוא פחות משכר מינימום, וזה כמובן דורש עבודה לא קטנה

אלון שוסטר:  נכון שאל מול זה עומדים לרשות הסטודנט הממוצע שני יתרונות גדולים: האחד – הגיל והיכולות, בדרך כלל הכושר הפיזי והמנטלי, ועוד דבר אחד חשוב – האופטימיות שבדרך כלל מאפיינת את הגיל

אלון שוסטר:      איכות ההוראה חייבת להילקח בחשבון, משום שהחיבור, שהוא חשוב בפני עצמו, בין הפרופסור כחוקר לבין הפרופסור כמרצה, כמורה, כמחנך, גם בהקשר של רוח האקדמיה וגם בהקשר לשיטות מחקר, חשוב ביותר

אוריאל בוסו: נא לסיים

אלון שוסטר: הנושא האחרון שאני רוצה לגעת בו – –     

אוריאל בוסו: משפט לסיום

אלון שוסטר: – – זה הנגשת אוכלוסיות

אלון שוסטר:  אנחנו מדברים בהקשרים אחרים, ואני רוצה לשים על השולחן – האוכלוסייה החרדית החשובה במדינת ישראל

אלון שוסטר:  אנחנו חייבים למצוא דרכים כדי להנגיש, כמו שאומרים, לפתוח בדרכים שונות, עם כל המתח שקיים בין ללמוד ביחד ולחוד – –     

אוריאל בוסו: נא לסיים

אלון שוסטר: – – אנחנו צריכים למצוא דרכים כדי להעשיר את היכולות של החברות והחברים החרדים להשתתף בעשייה המשותפת

אלון שוסטר:  נשים שהן ברוכות ילדים, או מטופלות, צריכות להגיע; מילואימניקים – –     

אוריאל בוסו: תודה

אלון שוסטר: – – אנחנו צריכים לעסוק בכך; אנשי הפריפריה, וכן, גם לקראת הדיון הבא, גם אנשים מבוגרים

אלון שוסטר:  אני אסיים בזה: יש פרויקט נהדר במערכות החינוך, בבתי ספר, שפותחים כיתה לפחות יום בשבוע עבור מבוגרים בקהילה

אלון שוסטר:  אני מציע שגם האוניברסיטאות יעודדו אנשים מבוגרים לבוא ללמוד

אלון שוסטר:  תודה רבה

אוריאל בוסו: תודה רבה לחבר הכנסת אלון שוסטר

אוריאל בוסו:  חבר הכנסת יונתן מישרקי, בבקשה

אוריאל בוסו:  להשתדל לעמוד בלוח הזמנים, גם זה פקטור כאן

אוריאל בוסו:  חמש דקות לרשותך

יונתן מישרקי:  תודה רבה, אדוני היושב-ראש

יונתן מישרקי:  חבר הכנסת שוסטר, תודה רבה שהעלית על נס את הסטודנטים החרדים כחלק מהדברים שדיברת עליהם

יונתן מישרקי:  אני מודה לך על זה

יונתן מישרקי:  אני גם אתייחס לזה בהמשך, כדאי שתקשיב

יונתן מישרקי:      נתונים: 342,000 סטודנטים וסטודנטיות לומדים בשנת הלימודים תשפ"ג במוסדות להשכלה גבוהה – גידול של 1

יונתן מישרקי: 6% מכלל המערכת ביחס לסטודנטים משנה שעברה

יונתן מישרקי:  אלו לא סתם מספרים

יונתן מישרקי:  מאחורי המספרים הללו ישנם מאות סטודנטים וסטודנטיות שיגעים לילות כימים כדי להגיע להצלחה מקסימלית

יונתן מישרקי:       אדוני היושב-ראש, אני מבקש להתמקד בקבוצת סטודנטים איכותית שהולכת וגדלה, הסטודנטים החרדים

יונתן מישרקי:  לפי נתוני המועצה להשכלה גבוהה, אדוני השר, כפי שפורסמו בסוף שנת 2022, בשנת הלימודים תשפ"ב עלה מספר הסטודנטים בוגרי החינוך החרדי בכ-8% בהשוואה לתשפ"א ועמד על למעלה מ-16,500 סטודנטים חרדים, לעומת ההאטה הכללית שאפיינה את כלל המערכת בשנה שלפניה

יונתן מישרקי:  במהלך העשור האחרון שילש את עצמו מספר הסטודנטים החרדים

יונתן מישרקי:  כמו כן, בשנים האחרונות מספר החרדים שלמדו בתוכניות לתואר שני כמעט הכפיל את עצמו

יונתן מישרקי:       לפי סט הערכים שעליו גדל כל ילד חרדי, ערך לימוד התורה הוא ראשון במעלה, וזאת מתוך הבנה שזכות הקיום שלנו כעם מבוססת על עיסוק בלימוד התורה, וכן, ההוקרה שלנו את לומדי התורה אמורה להיות בהתאם

יונתן מישרקי:  אך זה לא סוד שישנם אלפי סטודנטים חרדים שהחליטו לצאת ולרכוש מקצוע במקביל, לאחר התייעצות עם רבותיהם, ובכך הם מביאים לידי ביטוי את דברי רבן גמליאל במסכת אבות: יפה תלמוד תורה עם דרך ארץ

יונתן מישרקי:  ביניהם אפשר למצוא גם סטודנטים בגילים מאוחרים, והרבה מהם גם אבות לילדים

יונתן מישרקי:  למרות מרוץ החיים הם מסיימים את מסלול הלימודים בהצלחה, והם ראויים לשבח על כך

יונתן מישרקי:       אך לצד הצלחת הסטודנטים והסטודנטיות החרדים ברכישת השכלה ומקצוע, אנו עדים לכישלון המדינה בשילובם בשוק התעסוקה

יונתן מישרקי:  זה נושא שאני מתעסק בו הרבה מאוד לאחרונה

יונתן מישרקי:  בשנים 2018 עד 2022, כ-47,000 חרדים, כבוד השר, הגישו מועמדות למכרזים בשירות המדינה, ובפועל התקבלו לעבודה בשנים הללו רק 573 חרדים – אני פותח סוגריים: אני מודה לך, כבוד השר, על הרמת הדגל בעניין הזה

יונתן מישרקי:  לאחרונה גם שמענו שהעברת מנכ"ל, שהוא גם ידיד קרוב במשרד שלך, שהוא חרדי

יונתן מישרקי:  וזה כישלון שלנו

יונתן מישרקי:  אני מתייחס לנתונים שהקראתי – זה כישלון שלנו

יונתן מישרקי:       כשדוח מבקר המדינה שפורסם לפני חודשיים קובע ששיעורי העסקתם של בני האוכלוסייה החרדית בחברות ביטחוניות, רפא"ל וכדומה הוא נמוך משמעותית משיעור בני האוכלוסייה החרדית בגיל העבודה, זה כישלון

יונתן מישרקי:  כששיעור הסטודנטים והסטודנטיות החרדים בלימודי תואר שני נמוך משמעותית כיוון שלא מאפשרים להם מסלולי לימוד בהפרדה שיתאימו לאורח חיים, גם זה כישלון

יונתן מישרקי:  בעזרת השם, בתקופה הקרובה, אפעל מול משרד החינוך כדי להסיר חסם זה ולאפשר למעוניינים בכך ללמוד גם לימודי תואר שני בהפרדה

יונתן מישרקי:       לצערי הרב, הציבור החרדי סובל מתת-ייצוג חמור בתעסוקה בכלל ובשירות הציבורי בפרט, וזו מגמה שעלינו לשנות

יונתן מישרקי:  עלינו להסיר חסמים העומדים בפני אותם צעירים חרדים, גם בתחום הלימודים וגם בשילובם בשוק התעסוקה

יונתן מישרקי:  אנחנו שומעים הרבה מאוד תלונות מצד כל מיני גורמים על נשיאה בנטל של הציבור החרדי, אבל רבותיי, כשאנחנו מגיעים, חברים: בואו נשים את האפליה בצד, בואו נשים אותם, בואו נשלב אותם, בואו נשים אותם במשרדי הממשלה, אומרים: לא, החרדים מנסים להשתלט על המשרות הבכירות בשירות המדינה

יונתן מישרקי:  רבותיי, תנו להם לעבוד

יונתן מישרקי:  תנו להם לצאת

יונתן מישרקי:  הם רוצים לעבוד

יונתן מישרקי:  הרבה מהם לומדים, מתמודדים ונכשלים בהתחלה, וזה חבל

יונתן מישרקי:       אדוני היושב-ראש, אנחנו כסיעת ש"ס מחויבים לכלל הציבורים, כמובן, לכן לא מזמן העליתי בקריאה טרומית, שעברה כאן במליאה, הצעת חוק שתכליתה היא הרחבת זכויות הסטודנטים במגוון נושאים

יונתן מישרקי:  זכיתי לתמיכה של שר החינוך בעניין הזה

יונתן מישרקי:  אני רוצה מכאן לאחל לכלל הסטודנטים והסטודנטיות, להגיד לכם: הצלחתכם – הצלחתנו

יונתן מישרקי:  תודה רבה

אוריאל בוסו: תודה רבה לחבר הכנסת משריקי

אוריאל בוסו:  חבר הכנסת אוהד טל, בבקשה

אוריאל בוסו:       נקודה שהעלית, בשם אותם אלה שדוגלים בשוויון, הם עתרו לבית המשפט ואוסרים על הציבור החרדי לעשות תואר שני לפי אורח חייהם

אוריאל בוסו:  אחר כך אומרים: למה אתם לא לומדים? למה אתם לא משתלבים? חסם

אוריאל בוסו:       חמש דקות לרשותך, בבקשה

אוהד טל: תודה רבה

אוהד טל:  אדוני היושב-ראש, חבריי חברי הכנסת, אורחים חשובים הגיעו אלינו לכאן היום – נציגי הסטודנטים בישראל, הדור הצעיר של ההשכלה הישראלית

אוהד טל:  סטודנטים יקרים, אתם מייצגים למעלה מ-350,000 סטודנטים וסטודנטיות הלומדים בכ-60 מוסדות להשכלה גבוהה בישראל

אוהד טל:  אתם, שבחרתם להשקיע את מיטב שנותיכם בהשכלה, בהתקדמות ובפיתוח החברה והמדינה והלכתם להכשיר את עצמכם במגוון תחומים, מהנדסה, מדעים מדויקים, דרך אומנות, מדעי הרוח והחברה ועד לסייבר, מקצועות הרפואה והרווחה וכל יתר התחומים והחוגים הנוספים – ראויים אתם לכל הערכה ותמיכה

אוהד טל:      הדואג לימים זורע חיטים, הדואג לשנים נוטע עצים, הדואג לדורות מחנך אנשים – כך אמר המחנך הדגול יאנוש קורצ'אק, ואנחנו, התפקיד שלנו כאן בבית הזה הוא לדאוג לדורות

אוהד טל:       בחודשים האחרונים סיכם שר האוצר, יחד עם התאחדות הסטודנטים, על תוספת תקציבית של 100 מיליון שקלים לבניית מעונות סטודנטים, 30 מיליון שקלים ללימודי אנגלית לסטודנטים במצב סוציו-אקונומי נמוך, 30 מיליון שקלים תוספת לקרן המלגות לסטודנטים ועוד 10 מיליון שקלים לפעילות תרבות של ההתאחדות

אוהד טל:  כל אלה הן השקעות שלא היו בעבר, ומצטרפות להשקעות של עשרות מיליארדים בהשכלה הגבוהה, בתקציב המל"ג, הנחות בתחבורה הציבורית ועוד מגוון הטבות

אוהד טל:       אני שומע את הכעס ואת הקמפיין שמתנהל בימים האחרונים על התקציבים למוסדות החינוך החרדיים

אוהד טל:  ובכן, חבריי, צריכים לומר את האמת: כן, גם לחינוך החרדי מגיעים תקציבים

אוהד טל:  גם להם מגיע ללמוד במוסדות חינוך בתנאים מכבדים

אוהד טל:  חבריי לאופוזיציה, אני ישבתי היום בוועדת הכספים

אוהד טל:  לצערי, אני שמעתי חלק לא מבוטל מחברי האופוזיציה שמשתמשים בנושא הזה כדי לזרוע פילוג והסתה ודמגוגיה שאין כמותם, מנותקים מהמציאות

אוהד טל:  גם אותם חברים יודעים את האמת

אוהד טל:  כשגלעד קריב – וחבל לי שהוא לא כאן – צעק על יושב-ראש ועדת הכספים משה גפני למה הבן שלו או הבת שלו מקבלים אפס מהמדינה בעוד הנכד של גפני יקבל סכומי עתק מהמדינה – ואני רוצה לשאול את אותו חבר כנסת, גלעד קריב: באמת? זו המציאות? הרי אתה יודע שההשקעה של מדינת ישראל בסטודנטים היא לאין ערוך גבוהה יותר מאשר בכל תלמיד ישיבה חרדי מקביל, למעלה מפי עשרה, אז אני מנצל את הבמה הזאת כדי להצר על הסטת הדיון למקומות שכאלה

אוהד טל:  אבל אם כבר הכנסתם פוליטיקה לנושא החשוב הזה, אז באמת, קצת הגינות

אוהד טל:  הרי רק אתמול פורסם כי גם בתקציב הממשלה הקודמת הוצע לחברי כנסת מאגודת ישראל יותר ממיליארד שקלים לטובת תקצוב של מוסדות הפטור, אז באמת, מספיק עם הפופוליזם הזה

אוהד טל:       בכל אופן, כשם שאנחנו עוסקים ברווחתם הפיזית של הסטודנטים, מוטלת עלינו החובה, כנציגי הציבור של כל עם ישראל, לתת דעתנו גם לרווחתם הרוחנית

אוהד טל:  הצורך לשמור על חופש ביטוי אמיתי וחופש מחשבה אמיתי באקדמיה הוא צורך קריטי ונשמת אפה של הדמוקרטיה

אוהד טל:  חברי אלון שוסטר, אתה עמדת קודם ואמרת את מה שאמרת, ואני כמובן חותם על כל מילה, אבל צריכים להודות על האמת: יש בעיה היום באקדמיה של השלטת טרור מחשבתי

אוהד טל:  אנחנו לא נמצאים במקום שבאמת מספק את חופש הביטוי וחופש המחשבה, שכולנו נסכים שהם נשמת אפה של הדמוקרטיה

אוהד טל:  הלוואי שאנחנו נעשה את הצעדים הנדרשים כדי שבאמת נהיה במקום הזה

אוהד טל:       אסכם

אוהד טל:  אני וחבריי בבית הזה מימין ומשמאל מחויבים לכם, הסטודנטים

אוהד טל:  אנחנו נמשיך לעמוד לצידכם ונפעל לשיפור מעמד הסטודנטים בישראל

אוהד טל:  נמשיך את התמיכה בכם מתוך הערכה עצומה ומתוך הבנה ברורה וחדה שאתם ההווה והעתיד שלנו

אוהד טל:  יותר מכל מניה או אגרת חוב, ההשקעה בכם היא ההשקעה הטובה ביותר למען שגשוגה, עוצמתה ועתידה של מדינת ישראל

אוהד טל:  תודה רבה

אוריאל בוסו: תודה רבה לחבר הכנסת אוהד טל

אוריאל בוסו:  חברת הכנסת לימור סון הר מלך, בבקשה

אוריאל בוסו:  בבקשה, חמש דקות לרשותך

לימור סון הר-מלך: אדוני היושב-ראש, כנסת נכבדה, לפעמים רואים בעיניים ועדיין הלב מתקשה להאמין

לימור סון הר-מלך:  תמונות שפגשנו רק אתמול באוניברסיטת תל אביב לציון יום הנכבה – יום האסון הנורא שבו אנו חוגגים את יום העצמאות, יום 15 במאי, יום ההכרזה המיועד של מדינת ישראל בשנת 1948, שבפועל הוקדמה בכמה שעות ל-14 במאי בגלל כניסת השבת – עשרות סטודנטים עומדים עם דגלי אש"ף ומציינים את האסון הנורא הזה, שבגללו הם לומדים באוניברסיטת תל אביב ולא באוניברסיטת ג'נין; האסון הנורא שבגללו הם גרים במדינה משגשגת ולא במדינה סטייל סוריה, שבה אפילו מים בברז אינם מציאות טריוויאלית, או במצב המדיני-כלכלי של לבנון, שבו ארגון טרור שולט בממשלה, וכן על זו הדרך

לימור סון הר-מלך:  ולא רק לראות

לימור סון הר-מלך:  הרי אנו שומעים מאות אלפי קולות ביום, אלא שהמוח מסנן את רובם, אחרת היינו משתגעים

לימור סון הר-מלך:  זה אולי מה שקרה למי ששמע אתמול את אותם סטודנטים עומדים בחצר האוניברסיטה בתל אביב וצועקים: בדם ואש נפדה את השהיד

לימור סון הר-מלך:  כנראה אנחנו מדחיקים ומסננים; אוזנינו קהו משמוע

לימור סון הר-מלך:       אבל יש דברים שאוזנינו רגישות אליהם

לימור סון הר-מלך:  כמו מיקרופון רגיש אנו קולטים כל רחש ופיפס המגיע – מהיכן? מהקואליציה, כן כן

לימור סון הר-מלך:  ראשי האוניברסיטאות היו כל כך רגישים לתיקון ההיסטורי בוועדה לבחירת שופטים ובחוק המונע מבג"ץ לדון בחוקי-יסוד עד כדי כך שכולם יצאו כאיש אחד, ללא הבדלי דת, גזע ומין, וכמובן ללא התחשבות באף סטודנט שאולי, אבוי לו, איננו מתנגד לתיקונים אלו, נגד הדיקטטורה הנוראה הממשמשת ובאה

לימור סון הר-מלך:  סטודנטים קיבלו מכתבים מהרקטורים על הסכנה לדמוקרטיה, עודכנו בהחלטות הסגל הבכיר על אימוץ ההחלטות האופרטיביות נגד הרפורמה

לימור סון הר-מלך:  מרצים הסבירו על חומרת עוון התיקונים, גם לאלו שלא רצו לשמוע או שבאו בכלל ללמוד כימיה

לימור סון הר-מלך:  יש מרצים שאף הגדילו לעשות ותקפו בחצר סטודנטים שהעזו לעמוד בשקט ולהפגין בעד התיקונים האלה של מערכת המשפט

לימור סון הר-מלך:      אבל יש גם תקווה

לימור סון הר-מלך:  הדור הצעיר של היום אינו מקבל סמכותנות מעושה

לימור סון הר-מלך:  הוא לומד, הוא חוקר, הוא שואל שאלות והוא מבצע

לימור סון הר-מלך:  חשיפה של מרצה שהרשה לעצמו להתבטא בצורה שאפילו קשה לי לבטא – כך אמר: "הליצמנים המתועבים גונבים את קופת המדינה

לימור סון הר-מלך:  רגב בהמה"

לימור סון הר-מלך:  כך אמר, אמר, וליבי נחמץ מסגנון זה של כל אדם, גם אם יהיה ילד בן שבע ברחוב, וכל שכן אדם בוגר, וכל שכן כזה שדור העתיד שלנו לומד אצלו ומתבסס מידענותו

לימור סון הר-מלך:  מרצה זה פוטר, ויש עוד צעדים הננקטים נגד הפועלים בצורה כזאת

לימור סון הר-מלך:  אין חוכמה ללא מידות, באשר "דרך ארץ קדמה לתורה", וגם לחוכמה המדעית

לימור סון הר-מלך:      למרות הקושי לראות או לשמוע ולהאמין, אולי כדאי לשמוע היטב את דברי אבו מאזן מאתמול לזכר יום הנכבה, המאשים: ישראל ביצעה יותר מ-50 מעשי טבח, הרסה יותר מ־530 כפרים וגירשה יותר מ-957,000 פליטים פלסטינים – מחצית מהעם הפלסטיני

לימור סון הר-מלך:  המדינה שהם מתארים כדמוקרטיה היחידה במזרח התיכון היא זו שמבצעת פשעים, כובשת אדמות ונוהגת באפליה על רקע גזעני

לימור סון הר-מלך:      כל הסטודנטים שהניפו השבוע דגלי פלסטין בלב תל אביב, תנו לי לספר לכם משהו: יש לנו דגל אחד, והוא דגל ישראל

לימור סון הר-מלך:  רוצים להניף את הדגל הפלסטיני? קדימה, לכו לרמאללה, לג'נין או לעזה ותעשו את זה שם

לימור סון הר-מלך:  אני בטוחה שהם ישמחו מאוד לפגוש אתכם

לימור סון הר-מלך:  תודה רבה

אוריאל בוסו: תודה רבה

אוריאל בוסו:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, היום אנחנו מציינים יום חשוב, יום הסטודנט הלאומי

שרון ניר:  הסטודנטים הם סמל לקדמה ולעתיד מבטיח לחברה הישראלית

שרון ניר:  בישראל היקף הלומדים בהשכלה הגבוהה לתואר ראשון ושני הוא מהגבוהים שיש היום במדינות המפותחות, וזוהי תעודת כבוד למדינה

שרון ניר:  למידה, רכישת השכלה ומנהיגות חברתית הן תקווה של כל חברה

שרון ניר:  השכלה היא מפתח לעוצמה ולחוסן לאומי

שרון ניר:  השקעה בלמידה והעשרת הידע בכל תחומי החיים הן המנוע להיותנו חברה מתקדמת המתאימה את עצמה לאתגרי השעה

שרון ניר:       בחברה המודרנית ידע הוא כוח, והחינוך האקדמי הוא המפתח לשליטה באותו ידע

שרון ניר:  רק לשם דוגמה, בעת הנוכחית ההייטק והבינה המלאכותית משפיעים על כל תחום בחיינו, מהרפואה ועד לתחבורה, מהתקשורת ועד לאומנות

שרון ניר:  כפי שאנחנו יודעים, ההייטק הוא מנוע הצמיחה העיקרי של מדינת ישראל

שרון ניר:  ככל שיהיו יותר מוחות צעירים שירכשו השכלה בתחום, השכלה אקדמית ורחבה, כך הכלכלה שלנו תהיה יותר טובה וצומחת

שרון ניר:       היום אנחנו מציינים לא רק את ההישגים האינטלקטואליים של הסטודנטים אלא גם את כוחנו לייצר מוביליות חברתית לכל חלקי החברה הישראלית בזכות ההשכלה הגבוהה

שרון ניר:  ההשכלה הגבוהה פירושה קידמה והסרת חסמים

שרון ניר:  הנגשת השכלה גבוהה לכולם פירושה חברה שוויונית יותר וצודקת יותר

שרון ניר:  כולי תקווה שביום מן הימים נשלב יותר, ושמחתי לשמוע אותך – איפה הוא? חבר הכנסת משריקי – –     

אוהד טל: הוא לא פה

שרון ניר: לא, הוא דיבר על אוכלוסיית החרדים

אוריאל בוסו: הוא יצא רגע

שרון ניר: – – כי אני רוצה שנשלב יותר ויותר את אחינו החרדים במוסדות להשכלה גבוהה

שרון ניר:  אין ספק שלימודי ליבה במעלה הדרך להשכלה אקדמית יאפשרו שילוב מיטבי של כולנו ושל החרדים גם בשוק התעסוקה ובחברה כולה

שרון ניר:       במושב הכנסת הקודם זכיתי להעביר בקריאה טרומית את חוק מימון שכר לימוד מלא ללוחמים, חוק שנועד להעניק הזדמנות שווה באקדמיה למי ששירת את המדינה גם אם ידו אינה משגת

שרון ניר:  המלגות והמענקים נועדו להבהיר שאנחנו כחברה רואים בהשכלה האקדמית חשיבות עליונה

שרון ניר:  אנחנו לא מחלקים דגים, אנחנו נותנים חכות

שרון ניר:       בעשורים האחרונים חל שיפור בהנגשה אקדמית לציבור הרחב, אך עדיין יש צורך להקים יותר מוסדות אקדמיים בפריפריה

שרון ניר:  חינוך גבוה הוא לא פריבילגיה של המרכז בלבד; הוא אמור להיות זמין ונגיש לכל אחד ואחת מאיתנו, ללא קשר למקום הגיאוגרפי או למקום החברתי שבו הם נולדו

שרון ניר:  הרחבת מעגל ההשכלה פירושה ההזדמנות להעניק לכל אדם את הכלים להצלחה, להעשיר את החברה המקומית ולתת לצעירים גם בפריפריה את האפשרות להגשים את הפוטנציאל הגלום בהם

שרון ניר:      אני מבקשת מכאן לפנות לסטודנטים, ויצא לי, לשמחתי, גם לשוחח עם קבוצת סטודנטים במהלך היום

שרון ניר:  אני רוצה לומר לסטודנטים: באמת אתם העתיד של החברה שלנו

שרון ניר:  אנחנו רואים אתכם כקהל יעד חשוב

שרון ניר:  אנחנו רואים את המסירות שלכם

שרון ניר:  אנחנו רואים את הלילות הלבנים, את המחסור בשעות שינה

שרון ניר:  אנחנו מבינים שבסוף הלמידה הזו יש פריצות דרך שמקדמות את החברה כולה

שרון ניר:       אני רוצה מכאן לומר – ואמר את זה יפה חברי אוהד טל קודם: קבוצת הסטודנטים זו הקהל שצריך להיות במיקוד שלנו

שרון ניר:  אנחנו בבית הזה צריכים לקדם חקיקה שנוגעת לסטודנטים

שרון ניר:  רק לשם הדגמה, היום העלו בפניי הסטודנטים, אדוני היושב-ראש, את נקודות הזיכוי במס כשהם עובדים, בטח בשנה האחרונה של הלימודים ובשנה הראשונה

שרון ניר:  היו תקופות שהיו באמת נקודות זיכוי במס, כדי שהם יצליחו גם ללמוד וגם לעבוד וגם שידם תהיה משגת בשכר שהוא יחסית מכבד ומאפשר להם גם להתפרנס

שרון ניר:  אני חושבת שאנחנו צריכים בעניין הזה לשתף פעולה, גם קואליציה וגם אופוזיציה, בלקדם את הצעירים האלה, כי הם באמת העתיד של החברה

שרון ניר:       אז אני בעניין הזה מתכוונת לקחת – מקווה שעדיין שומע אותנו יושב-ראש אגודת הסטודנטים – גם את הנושא הזה ולתרגם אותו להצעת חוק

שרון ניר:  כבר דיברתי עם חלק מהיוזמים, שאלה החבר'ה במכללות וגם באקדמיה, במוסדות האקדמיים

שרון ניר:  אני חושבת שיש מה לעשות כדי לעשות איזשהו upgrade ולמקד את העשייה באוכלוסייה הזו

שרון ניר:  תודה רבה, אדוני

אוריאל בוסו: תודה רבה לחברת הכנסת שרון ניר

אוריאל בוסו:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כבוד השר, כנסת נכבדה, (אומרת דברים בשפה הערבית, להלן תרגומם: תחילה אני רוצה להפנות ברכה מיוחדת, ברכת כבוד והערכה, לכל הסטודנטים בכל מקום שבו הם נמצאים, כל הסטודנטים, ערבים ויהודים, אולם תרשו לי לברך במיוחד את הסטודנטים והסטודנטיות מהמגזר הערבי

אימאן ח'טיב יאסין:  אני אומרת להם: אנחנו מחזקים את ידיכם, ואנו יודעים עד כמה אתם נתקלים בקשיים במהלך הלימודים שלכם, בארץ וגם בחו"ל

אימאן ח'טיב יאסין:  אני רוצה לומר לכם שאתם מסוגלים, ושההשכלה היא המפתח והיא הבסיס לחיים מכובדים וטובים, אז תציפו את מקורות ההשכלה בכל מקום אשר בו אתם נמצאים, ותחזרו אלינו ואל משפחותיכם כשאתם תמיד מצליחים, בריאים ושלמים

אימאן ח'טיב יאסין: )     ועכשיו אני אגיד כמה מילים בעברית

אימאן ח'טיב יאסין:  קודם כול אני באמת מברכת את היוזמים של היום הזה, ומברכת באופן ספציפי את ציבור הסטודנטים כאן בארץ ובחו"ל, והם רבים, במיוחד מהחברה הערבית – שהקשיים שלהם הם כפולים, ופעמים רבות מוצאים את עצמם נאלצים לצאת וללמוד בחו"ל

אימאן ח'טיב יאסין:  אז, נוסף לכל הקשיים הכלכליים והזרות והתרבות והמצב הכלכלי הקשה, גם בחזרתם ארצה הם מתמודדים עם עוד אתגרים כדי להשתלב בתעסוקה ולתת את חלקם, גם כלפי עצמם וגם כלפי החברה בכללותה

אימאן ח'טיב יאסין:      אני רוצה להתייחס לסטודנטים הערבים באופן ספציפי, במיוחד אחרי מה ששמעתי מהדיבור והנאומים כאן על ידי אחת מחברות הכנסת

אימאן ח'טיב יאסין:  אני רוצה להגיד גם בגאווה וגם באמונה שלמה שאנחנו, כערבים, כפלסטינים בני העם הערבי ובנות העם ערבי, אנחנו לא מתביישים בזהות שלנו, ואנחנו מודעות ומודעים לזהות הלאומית שלנו וגאים בה, וגם מודעות ומודעים לזהות האזרחית שלנו

אימאן ח'טיב יאסין:  אני אומר זאת עוד פעם מעל במה זו: כל עוד לא תהיה אפשרות לאנשים מסוימים לקבל את המציאות הזאת, הם בעצם גוזלים ומצמצמים את האפשרות לחיים טובים למען כולנו

אימאן ח'טיב יאסין:      אז נישאר בנושא של הסטודנטים

אימאן ח'טיב יאסין:  שיהיה הרבה הצלחה, למרות האתגרים הכלכליים, למרות האתגרים התרבותיים והחסמים של שפה ועוד הרבה דברים אחרים

אימאן ח'טיב יאסין:  אני רוצה לחזק במיוחד את אותם ואותן סטודנטים וסטודנטיות שגרים במקומות נידחים, שאין להם את האפשרות לא לתחבורה, לא לאינטרנט ותשתיות ואפילו לא לחשמל, אבל משם בטוח תצא הבשורה, והמפתח הוא באמת תעודה אקדמאית והשכלה ומקצוע שיאפשר שינוי לטובה, בעזרת השם, לכולנו

אימאן ח'טיב יאסין:  תודה

אוריאל בוסו: תודה רבה לחברת הכנסת אימאן ח'טיב יאסין

אוריאל בוסו:  אם כך, יעלה ויבוא שר העבודה, השר יואב בן צור, בבקשה – כמובן בשם שר החינוך אבל למעשה הרבה בשמך, כמי שאמון עכשיו על הסטודנטים ועל התעסוקה, אחראי לזרוע העבודה במשרד העבודה

יואב בן צור: אדוני היושב-ראש, חבריי חברי הכנסת, סטודנטים וסטודנטיות יקרים, אבקש לברך בשם שר החינוך, המשמש בתפקידו כיושב-ראש המועצה להשכלה גבוהה, את הכנסת וחבריה על ציון יום הסטודנט הלאומי בכנסת

יואב בן צור:  ציון היום מבטא את הכרתנו בתרומתו של ציבור הסטודנטים להתפתחותה ולעיצובה של מדינת ישראל והחברה הישראלית

יואב בן צור:       ציבור הסטודנטים נהנה היום משורה ארוכה של מהלכים לשיפור מערכת ההשכלה הגבוהה ואף היה שותף לחלקם

יואב בן צור:  ההשכלה הגבוהה היא העוגן המרכזי להשתלבות בחברה ובשוק העבודה

יואב בן צור:  היא מחזקת ניידות חברתית ומסייעת בהתפתחות כלכלית, אישית ומשפחתית

יואב בן צור:       אנו מובילים לשוויון הזדמנויות תוך שמירה על מצוינות מחקרית ואקדמית ומגבירים את הנגישות להשכלה הגבוהה בפריפריה הגיאוגרפית והחברתית ולאוכלוסיות ייחודיות: החברה הערבית והחברה החרדית, עולים חדשים וסטודנטים יוצאי אתיופיה

יואב בן צור:  אציין כי אני רואה בקידום פרויקט "דור ראשון" להשכלה אקדמית יעד מרכזי ואני פועל לקדם אותו

יואב בן צור:      יחד עם המוסדות להשכלה גבוהה בישראל נמשיך לחזק את מערך המלגות ללומדים לכל התארים, וגם למצטיינים, לדוקטורנטים ולקליטת הסגל

יואב בן צור:  אנו מחזקים את מערך משרתי המילואים בצה"ל, שעושים לילות כימים למען ביטחון ישראל, מגבים את ההקלות וההתאמות הדרושות עבורם ומובילים כיום את הידוק הקשר שבין מערכת החינוך למוסדות ההשכלה הגבוהה

יואב בן צור:      הסטודנטים והסטודנטיות בישראל קרובים לליבי, והם דור העתיד של החברה הישראלית – דור של פורצי דרך המהווים גאווה אישית ומשפחתית וגאוותה של מדינת ישראל ומערכת החינוך הישראלית בחתירה למצוינות, רכישת ידע ויזמות באמצעות מחקרים פורצי דרך

יואב בן צור:      שוב, אנחנו רוצים לברך את כל מי שיזם את היום הזה, שכל כך הצליח, ואנחנו מקווים שהתוצרים מאותו יום יהיו תוצרים לטובת הסטודנטים

יואב בן צור:  תודה רבה

אוריאל בוסו: תודה רבה, השר יואב בן צור

אוריאל בוסו:  בהחלט אנחנו מודים לך על כל מה שאתה עושה, גם במשרדך – אין-ספור פעולות להגברת האקדמיה והלימודים בכל המגזרים ללא הבדלים

אוריאל בוסו:  תודה רבה

אוריאל בוסו: הודעה לסגנית מזכיר הכנסת

ראדה חסייסי: ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק-יסוד: משק המדינה (תיקון מס' 13), הצעת חוק ההתאמות הפיסקליות, התשפ"ג–2023, והצעת חוק הפחתת הגירעון והגבלת ההוצאה התקציבית (תיקון מס' 23 – הוראת שעה), התשפ"ג–2023, שהחזירה ועדת הכספים

ראדה חסייסי:  תודה

אוריאל בוסו: תודה רבה

אוריאל בוסו: תודה רבה

אוריאל בוסו:  נעבור לנושא הבא שעל סדר-היום – ציון יום "והדרת פני זקן"

אוריאל בוסו:  אני רוצה להזמין את חבר הכנסת הרב ישראלי אייכלר, יושב-ראש ועדת העבודה והרווחה, שיזם את היום המיוחד הזה

אוריאל בוסו:  אני רוצה להודות לך על שבכל הוועדות התקיימו דיונים בנושא – הגברת המודעות ודיונים אפקטיביים שירדו וצללו, שבאמת מתאימים לנושא הזה

אוריאל בוסו:  בבקשה

ישראל אייכלר: תודה רבה, אדוני היושב-ראש, הרב אוריאל בוסו

ישראל אייכלר:  נדבר עוד על הפעילות שלך היום

ישראל אייכלר:  הנושא המרכזי, החוק הראשון שהיה היום בתוכנית "והדרת פני זקן" בוועדת העבודה והרווחה היה החוק שלך, אבל אני רוצה לפנות לכבוד השר, לחברי הכנסת מכל סיעות הבית, קואליציה ואופוזיציה, שהשתתפו היום בדיונים הרבים בכל ועדות הכנסת בנושא "והדרת פני זקן"

ישראל אייכלר:      בעצם זו מצווה מהתורה: "מפני שיבה תקום והדרת פני זקן", וההמשך של הפסוק: "ויראת מאלוקיך אני ה'"

ישראל אייכלר:  דיברנו על זה שרוב הדברים של "והדרת פני זקן" הם דברים המסורים ללב

ישראל אייכלר:  לא הכול דברים מוגדרים של אסור ומותר, שחור ולבן

ישראל אייכלר:  יש עניין של לכבד את הזקנים שמסורים ללב

ישראל אייכלר:  אני אתן הדוגמה הכי פרוזאית: אדם יושב באוטובוס ומסתכל על הנוף, ועולה אדם זקן או זקנה, והוא לא רואה – הוא רואה את הנוף

ישראל אייכלר:  אז התורה אומרת לו: "ויראת מאלוקיך אני ה'"

ישראל אייכלר:  הקדוש ברוך הוא יודע בדיוק שאתה יודע שיש פה אדם זקן, אנא ממך תקום

ישראל אייכלר:  וכמובן, לא לפגוע באנשים מבוגרים, כמו שכבוד סגן היושב-ראש חבר הכנסת אוריאל בוסו, יושב-ראש ועדת הבריאות, הגיש הצעת חוק על הבעיה של הונאה, עוקץ נגד קשישים

ישראל אייכלר:  אנחנו נדבר על זה בהמשך

ישראל אייכלר:       הבסיס של היום הזה הוא שכנסת ישראל מתאחדת סביב הכבוד לאנשים – יותר מ-מיליון ו-200,000 אנשים בארץ שעברו הרבה בחיים, למדו הרבה בחיים

ישראל אייכלר:  "בישישים חכמה" – עצם המושג "זקן" זה נוטריקון של זה שקנה חוכמה

ישראל אייכלר:  יש אנשים צעירים שהם זקנים בתורה, בחוכמה, ויש אנשים מבוגרים שהם זקנים בגיל, אבל גם למדו הרבה בחיים, עד כדי כך שכמו שחז"ל אומרים: אחד התנאים היה מקדם את פניו של זקן נוכרי בשלום, ואמר כמה הרפתקאות עבר האיש הזה, כמה חוכמה יש בו, ולכן הוא מכבד אותו

ישראל אייכלר:       אנחנו מדברים כל הזמן על הקרע בעם, על הפילוג, על השיסוי, על מלחמת אחים, או מלחמת אויבים

ישראל אייכלר:  אני רוצה לספר לכל הצופים שראיתי היום בכנסת שיתוף פעולה הדוק ומדהים בין קואליציה לאופוזיציה, בין קיבוצניקים לחרדים, בין דתיים לחילונים, בין יהודים לערבים, והכול בשביל דבר אחד – בשביל לסייע למיליון ו-200,000 קשישים החיים היום בישראל, ולראות איך אפשר לעזור להם בעוד ועוד תחומים

ישראל אייכלר:  זה אחד הימים הטובים בכנסת, שיודעת ימים קשים מאוד – לגלות את החיבוק העז שמעניקים כל חברי הכנסת, מכל הסיעות, לבני הגיל השלישי

ישראל אייכלר:       כאשר יזמנו את היום המיוחד הזה, יום "והדרת פני זקן", ידענו עד כמה הנושא טעון דיון וטעון שיפור, ובפרט בסיעודי ובכל הבעיות שיש לאנשים מבוגרים, אבל לא ידענו עד כמה

ישראל אייכלר:  היום עלתה רשימה ארוכה של נושאים, ואני מאמין שזה קצה ההר

ישראל אייכלר:  כעת עלינו להמשיך לעסוק בנושא בלי הרף, כדי לשפר את חייהם של בני הגיל השלישי בכל תחום אפשרי כל הזמן

ישראל אייכלר:  פשוט צריך להביא למודעות הציבורית – כולם יודעים שצריך לדאוג לילדים, ואנחנו בעד לדאוג לילדים, אבל משום מה חושבים שהקשישים כבר יסתדרו איכשהו, והם לא מסתדרים כל כך מהר, לא כולם

ישראל אייכלר:       דיברנו היום על השאלה מיהו זקן – זקן בגיל, זקן בחוכמה – וגילינו בוועדת החינוך של הרב יוסף טייב שיש פרויקט מאוד יפה במערכות החינוך, של ילדים שהולכים לסבא וסבתא ולקשישים ללמוד מהם, לראיין אותם; שורשים

ישראל אייכלר:  שני הצדדים מרוויחים מזה

ישראל אייכלר:  בעצם זה "דור לדור יביע אומר", זה הכבוד הגדול ביותר של כיבוד אב ואם, שבאים ולומדים מהם

ישראל אייכלר:  ספר החינוך אומר על העניין הזה של "והדרת פני זקן" שמטרת בריאת האדם היא שהוא ילמד חוכמה, וזקן שקנה חוכמה – על ידי זה שאנחנו מכבדים אותו, אנחנו יודעים שאנחנו צריכים ללמוד שכשנהיה מבוגרים, נהיה זקנים, תהיה גם לנו החוכמה

ישראל אייכלר:  הזקנים הם שמעבירים את המסורת מדור לדור

ישראל אייכלר:  אנחנו יודעים שבאמונה היהודית מכבדים את הזקן

ישראל אייכלר:  אגב, בהרבה עמים מכבדים את הזקנים, אבל יש עמים שהזקן בשבילם הוא נטל

ישראל אייכלר:  אצל העם היהודי הזקן הוא כבוד, הזקן הוא נכס

ישראל אייכלר:  איך כתוב בפסוק? "עטרת זקנים בני בנים ותפארת בנים אבותם"

ישראל אייכלר:  זאת אומרת, העטרת, הכתר של הנכדים, היא הסבא, והתפארת של הילדים היא האבות

ישראל אייכלר:       כמו שאמרתי, "בישישים חכמה וארך ימים תבנה", כך כתוב

ישראל אייכלר:  הזקנה היא ביטוי לניסיון חיים, לחוכמה, לצבירת קילומטרז' בשבילי החיים

ישראל אייכלר:  "והדרת פני זקן" זו מצווה חשובה שאנחנו מצווים עליה והיא מיסודות היהדות, כי כשאנחנו מסתמכים על המסורת, מסתמכים על הזקנים, אנחנו אומרים שאנחנו לא זונחים את המסורת

ישראל אייכלר:  יש אומות שאומרות שזקנה זה לא עושר והזקנים סיימו את תפקידם

ישראל אייכלר:  לא, אנחנו נשענים על אבותינו, כ"ענבי הגפן בענבי הגפן"

ישראל אייכלר:  הגפן הצעיר נסמך על עצי הגפן הזקנים

ישראל אייכלר:  כך חינכו אותנו והעבירו לנו אבותינו מאבות אבותינו

ישראל אייכלר:       אני רוצה להודות קודם כול לצוות ועדת העבודה והרווחה, בראשות המנהלת גב' ענת כהן שמואל, על ניהול דיוני הוועדה בכל הימים, אבל בפרט בימי תקציב סוערים, ועל מציאת זמן לקיים שרשרת דיונים במסגרת "והדרת פני זקן" שקיימנו היום לטובת בני הגיל השלישי; לצוות הוועדה, הסגנית אורית ארז, ליועצות המשפטיות ולכולם; לצוות לשכתי המסורים בראשות ראש הלשכה איציק פיליפ, שגייס את ראשי הוועדות השונות לעסוק היום בנושא החשוב הזה; לראשי הוועדות – ליושב-ראש ועדת החינוך הרב יוסף טייב, שהעלה לדיון בוועדה בראשותו את הקשר בין ילדים לקשישים וכל יוזמות הלימודים שהזכרתי; אני רוצה להודות ליושב-ראש ועדת הכלכלה דוד ביטן, שקיים דיון על עושק הקשישים המתבצע בטלפון ועל המאמצים למציאת פתרונות כדי לצמצם ולגדוע את התופעה; כמו כן אני מודה לסגן יושב-ראש הכנסת, יושב-ראש ועדת הבריאות חבר הכנסת אוריאל בוסו, שהגיש הצעת חוק בעניין הזה של הונאת קשישים וחסרי ישע, להחמרת הענישה על הונאת קשישים וחסרי ישע

ישראל אייכלר:  באופן נפרד הוא קיים דיון חשוב בוועדת הבריאות על מצב מוסדות האשפוז הסיעודיים בישראל, שזה דבר שהוא עוד יותר כואב, כי התופעה של הונאה – נניח שהיא תופעה, אבל היא תופעה מצומצמת; בעיות של האשפוז הסיעודי זה לכל אחד, זה לכל משפחה

ישראל אייכלר:  תודה ליושב-ראש הוועדה המיוחדת לעובדים זרים חבר הכנסת אליהו רביבו מהליכוד, שדן בדיון המיוחד לשיפור התחום של העובדים הזרים המטפלים בקשישים

ישראל אייכלר:  אנחנו יודעים שהיום הקשישים צריכים מטפלים; ליושב-ראש ועדת המדע והטכנולוגיה חבר הכנסת איימן עודה, שהעלה לדיון את הנגישות הדיגיטלית גם לבני הגיל השלישי שאינם מחוברים לטכנולוגיה ואיך כן עוזרים להם להשיג את כל השירותים הממשלתיים

ישראל אייכלר:       תודה לשר הנגב והגליל והחוסן הלאומי יצחק וסרלאוף, צעיר הח"כים

ישראל אייכלר:  הוא בסך הכול – אני לא רוצה להגיד את גילו

ישראל אייכלר:  זקן מתבייש להגיד את הגיל

ישראל אייכלר:  צעיר בכנסת גם כן צריך להתבייש

ישראל אייכלר:  כשאני נכנסתי בגיל 48 אמרו לי: אלה, הצעירים, באים לפה

ישראל אייכלר:  היום הוא בן 30 ויש לו הרבה חברים פה

ישראל אייכלר:  דווקא הוא ממונה על האזרחים הוותיקים

ישראל אייכלר:  שוב, "דור לדור יביע אומר"

ישראל אייכלר:  זה יפה שהצעירים יודעים לכבד את הזקנים

ישראל אייכלר:  הוא הקדיש היום הרבה זמן לעניין הזה, גם בוועדת העבודה והרווחה, והוא וצוותו פירטו את כל השירותים שהמדינה נותנת לקשישים

ישראל אייכלר:  יבורכו על כך, ובעזרת השם שיצליחו

ישראל אייכלר:       תודה ליושב-ראש הכנסת אמיר אוחנה על כך שנענה ברצון לקיים את היום המיוחד

ישראל אייכלר:  בתחילת היום פתחנו את שרשרת הדיונים באירוע מקסים, נדיר, שלא הייתי חושב על זה – תערוכה אומנותית מיוחדת של ציירות חרדיות שהביאו ציורים נפלאים שמביאים לידי ביטוי את הכבוד הרב שאנחנו רוחשים לזקנים בגיל ולזקנים בחוכמה

ישראל אייכלר:  תמונה אחר תמונה מספרות את הסיפור של האדם הזקן

ישראל אייכלר:  התערוכה, בחסות ידידי סגן השר במשרד התרבות הרב יעקב טסלר, הייתה חלק מתוכנית רחבה לקידום האומנות החרדית

ישראל אייכלר:  אני מודה לרב טסלר על היוזמה החשובה

ישראל אייכלר:      בוועדת העבודה והרווחה קיימנו החל מהבוקר שרשרת ארוכה של דיונים בתחומים שונים הקשורים לגיל השלישי וגם עסקנו במחסור במעונות יום

ישראל אייכלר:  בעקבות הזדקנות האוכלוסייה אנשים חיים בבדידות, ויש הרבה מקומות שהם יכולים ללכת אליהם כדי שלא יהיו בבדידות

ישראל אייכלר:  התבשרנו בוועדה על ידי נציגת משרד השיכון שבתכנון הערים העתידי יעלו לדיון את הצרכים של האזרחים הוותיקים והם יובאו בחשבון

ישראל אייכלר:  אני מודה על כך, ונמשיך לעקוב אחר הביצוע

ישראל אייכלר:  קיימנו דיון על החמרת הענישה – כבר דיברנו

ישראל אייכלר:    אני מודה לכל חברי הכנסת ולכל מי שנטל חלק בדיונים החשובים שעלו היום בוועדות השונות

ישראל אייכלר:  אני מקווה שנדע ליישם את השיפורים שהועלו ושהמסקנות יצאו לפועל

ישראל אייכלר:  נסיים בברכת אריכות ימים ושנים לכל בני הגיל השלישי ושכל הצעירים יזכו לכך שבסוף הם יהיו גם הם בני הגיל השלישי מתוך בריאות ונחת

ישראל אייכלר:  תודה רבה

אוריאל בוסו: תודה רבה

אוריאל בוסו:  חברת הכנסת חוה אתי עטייה

אוריאל בוסו:  מאחר שאתה היית יוזם של היום הזה, אז פחות הגבלתי אותך בזמנים

אוריאל בוסו:  להשתדל לעמוד בזמנים כאן כולם בהמשך

חוה אתי עטייה: אדוני היושב-ראש, כנסת נכבדה, יושב-ראש ועדת עבודה ורווחה חבר הכנסת אייכלר, היום הזה הוא יום מיוחד לציון מצוות ה"עשה" ו"הדרת פני זקן"

חוה אתי עטייה:  לפי מצווה זו, עלינו לכבד ולהדר פני חכמים וזקנים

חוה אתי עטייה:  כבר מילדותנו לימדו אותנו להעריך את חוכמת הניסיון של המבוגרים מאיתנו

חוה אתי עטייה:  כפי שנאמר בפרקי אבות, פרק ד', משנה כ', "הלומד מן הזקנים למה הוא דומה? לאוכל ענבים בשולות ושותה יין ישן"

חוה אתי עטייה:       מיום כניסתי לכנסת בשנת 2019 חרטתי על דגלי לקדם את זכויותיהם של האזרחים הוותיקים

חוה אתי עטייה:  אני רואה שליחות בעבודתי בכנסת, לכן כל כך שמחתי שזכיתי להקים שדולה למען האוכלוסייה הגריאטרית הסיעודית

חוה אתי עטייה:  השדולה דואגת לאזרחים הוותיקים החיים במוסדות הסיעודיים וגם לאזרחים הוותיקים המתגוררים בביתם

חוה אתי עטייה:  אשר לאזרחים הוותיקים המתגוררים במוסדות, נכון לתת פטור מלא מאגרה בגין העסקת עובד זר כדי למנוע פגיעה באזרחים האלה

חוה אתי עטייה:       בשדולה קיימתי דיון בהחלטות הממשלה על שיפור השירותים הסיעודיים

חוה אתי עטייה:  עוד התרכזנו בעיקר בתחיקת התלות של האזרחים הוותיקים בבני משפחתם ובמטפלים למיניהם

חוה אתי עטייה:  עוד התרכזנו מצד אחד במניעת הידרדרותם, ומצד אחר בעידוד עצמאותם

חוה אתי עטייה:  אני מקווה שהשדולה תשכיל לקדם את הנושאים האלה

חוה אתי עטייה:       במהלך כהונתי בכנסת חוקקתי חוקים שרובם נגעו לחיי היום-יום של האזרחים הוותיקים

חוה אתי עטייה:  החוק הראשון נחקק למען אזרחים ותיקים שהם מעל גיל 70 ומקבלים קצבה של הבטחת הכנסה

חוה אתי עטייה:  הקצבה הזאת הוצמדה ל-70% משכר המינימום, והיא מקנה להם קבלת הטבות כגון הנחה בתשלום ארנונה וחשמל, מענק חימום ושוברי מזון

חוה אתי עטייה:  ביקשתי משר האוצר, כשהוא נכח באחד הדיונים בוועדת הכספים, לנסות להצמיד את קצבת הבטחת הכנסה ל-80% משכר המינימום, עקב העלאת יוקר המחיה

חוה אתי עטייה:  הוא אמר שהוא ישקול בהמשך

חוה אתי עטייה:       החוק השני שאני מקדמת – ואני מקווה שיעבור, בעזרת השם, בקריאה שנייה ושלישית במושב הקיץ הקרוב; אדוני היושב-ראש, קבעת כבר דיון בנושא, ואני מקווה, בעזרת השם, שתקדם אותו – אומר: מדובר בהחזר תשלום של 50% מאגרת האמבולנס לאזרחים ותיקים סיעודיים שהם מעל גיל 80, מקבלי קצבה של הבטחת הכנסה והם ברמה 6 בסיעוד, וגם משפחות של חולים שלצערנו נפטרו בדרך לבית החולים יהיו פטורות לחלוטין מתשלום אגרת האמבולנס

חוה אתי עטייה:  אני מקווה שירחיבו את זה לעוד אוכלוסיות

חוה אתי עטייה:  הצעת חוק שלישית היא הקמת שלוחה ייעודית טלפונית לביטול עסקה מול חברות תעופה

חוה אתי עטייה:  הצעת החוק מיועדת לכל אזרחי ישראל

חוה אתי עטייה:       אני חברה בוועדה המיוחדת לעובדים זרים

חוה אתי עטייה:  בוועדה הזאת אנו מקיימים דיונים רבים הקשורים לסיעוד

חוה אתי עטייה:  חלק מהדיונים נוגעים להפחתת העלויות הגבוהות של העסקת העובד הזר בבית המטופל

חוה אתי עטייה:  אני בוחנים בוועדה גם הקמה של תאגיד ממשלתי חדש שיקבל עליו להיות מעסיק של עשרות אלפי עובדים זרים

חוה אתי עטייה:  התאגיד יסיר את הנטל מן האזרחים הוותיקים והם לא יהיו עוד המעסיקים שלהם

חוה אתי עטייה:  את התאגיד תממן רשות האוכלוסין וההגירה

חוה אתי עטייה:       אני פונה אליך, חבר הכנסת אייכלר, בכובע של יו"ר הוועדה: עומדים לפנינו אתגרים רבים מאוד – לא רק בסיעוד, בכל נושא הגמלאים הוותיקים – כגון העלאת קצבת הזקנה לאזרחים ותיקים; הנגשת השירות הדיגיטלי של גופים ציבוריים; נושא כאוב – עידוד תעסוקה לאזרחים הוותיקים ועידוד יציאתם להכשרות מקצועיות; הקצאת משאבים נוספים למרכזי היום לאזרחים הוותיקים

חוה אתי עטייה:  כאן צריך גם לתת תקציבים נוספים, אחרת הם ייסגרו; ביטול מבחן הכנסות למקבלי גמלת סיעוד מהביטוח הלאומי – זה גם נושא חשוב; תשלום גמלת סיעוד מן הביטוח הלאומי לאזרחים הוותיקים הסיעודיים השוהים במוסד סיעודי

חוה אתי עטייה:  כמו גמלת הסיעוד שמקבלים האזרחים הוותיקים השוהים בביתם, כך צריך גם לדאוג לאלה שנמצאות ונמצאים במוסדות הסיעודיים

חוה אתי עטייה:  עוד נושא חשוב מאוד שלא דנים בו – עידוד רופאים ללמד את מקצוע הגריאטריה

חוה אתי עטייה:  יש חוסר משווע של רופאים גריאטריים; העלאת המודעות בציבור למחלת הדמנציה ורתימת הגופים הנוגעים בדבר לנושא

חוה אתי עטייה:       שמחתי להיווכח שהייתה פעילות רבה היום בוועדות הכנסת

חוה אתי עטייה:  הייתי בדיונים בתקציב בוועדת הכספים, לכן לא הגעתי

חוה אתי עטייה:  הדיון שאני חושבת שצריך להתמקד בו – הכול חשוב – הוא התמודדות המדינה עם הזדקנות האוכלוסייה

חוה אתי עטייה:  אני מקווה שהפעילות שהייתה היום בכנסת תישא פרי ותביא לתוצאות טובות

אוריאל בוסו: נא לסיים

חוה אתי עטייה: ככל הנראה, הבחינה המעשית בימינו של מצוות "והדרת פני זקן" מתמקדת קודם כול ב"סור מרע", כלומר מניעת פגיעה באזרחים הוותיקים, ואחר כך גם ב"עשה טוב", כלומר דאגה לרווחתם ותקווה שיזדקנו בכבוד

חוה אתי עטייה:  תודה

אוריאל בוסו: תודה רבה לחברת הכנסת חוה אתי עטייה

אוריאל בוסו:  האמת היא שכל הצעות החוק שהעברת הן חברתיות שנוגעות גם כן לכך

אוריאל בוסו:  הדוברת הבאה – חברת הכנסת מירב כהן, לשעבר השרה לשוויון חברתי, שהייתה ממונה על נושא ועשתה הרבה דברים חשובים

אוריאל בוסו:  מה שמגיע מגיע

מירב כהן: תודה, כבוד היושב-ראש, ותודה ליוזם היום המיוחד הזה

מירב כהן:  ביום הזה אני חושבת שצריך רגע להציג תמונת מצב של מה מצב הזקנים בישראל, והתמונה היא מורכבת

מירב כהן:  יש לנו למעלה מ-200,000 אזרחים ותיקים שחיים בעוני

מירב כהן:  על פי דוח העוני האחרון, שפורסם נכון לנתונים של שנת 2021, זו הקבוצה שבה היה הזינוק החד ביותר בעוני

מירב כהן:  עדיין לא רואים בנתונים האלה את העלאות הקצבה שאנחנו עשינו בהשלמת הכנסה, וזה נובע במידה רבה מהעובדה שהקצבאות שלהם לא מוצמדות לשכר הממוצע במשק

מירב כהן:  וכשהשכר הממוצע עלה – ויתר האוכלוסייה, השכר שלה עלה – כיוון שהעוני זה דבר יחסי, הקבוצה הזו מאוד מאוד נפגעה

מירב כהן:       כשמסתכלים על שיעורי העוני במדינת ישראל אל מול מדינות ה-OECD רואים שאצלנו יש הרבה יותר עוני באופן כללי, ובקרב האוכלוסייה המבוגרת בעיקר

מירב כהן:  אבל הקצבאות שמדינת ישראל נותנת לאזרחים הוותיקים שלה הן לא בהכרח נמוכות יותר ממה שקורה בעולם, ועדיין אצלנו יש יותר זקנים עניים, ואז נשאלת השאלה מדוע

מירב כהן:  התשובה היא שאצלנו יש מאפיינים מיוחדים, כי אצלנו יש פנסיה חובה רק משנת 2008, ולכן חי היום בישראל דור המדבר שאין לו פנסיות, ולמרות שהוא מקבל קצבה, זה מעט מדי, והוא לא מצליח לסיים את החודש בכבוד

מירב כהן:  ולכן, עלינו מוטלת החובה להגדיל את קצבאות הזקנה, כיוון שזו הדרך היחידה למגר כרגע את העוני

מירב כהן:  זו לא אוכלוסייה שכולה יכולה לצאת ולעבוד – מה לעשות, הם כבר מבוגרים – ולכן מאוד מאוד חשוב קודם כול, לפני הכול, לספק חיים בכבוד ותנאים כלכליים בכבוד

מירב כהן:       בממשלה שלי הייתה הזכות להיות בה הבאנו חבילה של 3 מיליארד שקלים למען הזקנים העניים ביותר, העלינו את קצבת השלמת הכנסה ב-580 שקלים בחודש, הגדלנו את הסיוע בשכר דירה לזקנים, הגדלנו את המענקים למען שורדי השואה העניים, וצורם לי מאוד שבתקציב המדינה שהממשלה הנוכחית מקדמת אין תוספת ולו של שקל אחד לאוכלוסייה המבוגרת במדינת ישראל

מירב כהן:  זה מביש

ישראל אייכלר: מה שאת הבאת נשאר

מירב כהן: מה שאני הבאתי נשאר, בוודאי שנשאר

מירב כהן:  לא טענתי שמה שאני הבאתי נגרע

מירב כהן:  אבל כשהאוכלוסייה במדינת ישראל מזדקנת, אי-אפשר לעמוד במקום

מירב כהן:  אם אתה עומד במקום ולא מתקדם, זה כמו ללכת אחורה, כי האוכלוסייה המבוגרת הולכת ומתרחבת

מירב כהן:  יהיו לנו יותר ויותר זקנים שהם חולים, שהם סיעודיים, וזו לא גאווה גדולה שיש תקציב מדינה ללא תקציבים ייעודיים למבוגרים

מירב כהן:       אחרי שהעברנו את החבילה, אותה חבילת חירום לזקנים העניים ביותר, השלב הבא היה לתת מענה לאוכלוסייה שהיא מעמד ביניים נמוך

מירב כהן:  אני חושבת שלא ריאלי להעלות את קצבאות הזקנה לכולם – ועם יד על הלב, לא כולם זקוקים לכך – אבל כן נכון להוסיף level דיפרנציאלי

מירב כהן:  היום, קצבת הזקנה הממוצעת היא 2,200 שקלים – להוסיף לסכום הזה, לאלה שהכנסתם נמוכה, שהכנסתם מעבודה או מפנסיה היא נמוכה

מירב כהן:  אנחנו בנינו מתווה דיפרנציאלי לאנשים שיש להם הכנסות מתחת ל-6,000 שקלים, שהקצבה שלהם תעלה מ-2,200 ל-4,000 שקלים

מירב כהן:  נצמיד את זה סוף-סוף שוב לשכר הממוצע במשק, כמו שהשכר של חברי הכנסת מוצמד לשינויים בשכר הממוצע במשק

מירב כהן:  גם זה צריך להיות, כדי שהקצבה לא תישחק

מירב כהן:  בנינו משהו שהוא ריאלי, לא פופוליסטי

מירב כהן:  לא ביקשתי לתת לכולם קצבה בגובה שכר מינימום, שהעלות שלה היא עשרות מיליארדי שקלים; דבר שאפשר באמת לעמוד מאחוריו, והלוואי שתהיה לי הזכות להשלים את המלאכה הזאת

מירב כהן:       מעבר לסוגיה של המצוקה הכלכלית, לאפשר לאנשים להזדקן בכבוד ושלא יחיו בעוני צריכה להיות משימה לאומית של כולנו

מירב כהן:  אבל מעבר לזה, יש עוד משימות רבות למען הזקנים בישראל

מירב כהן:  ראשית, אני חושבת שצריך להסתכל על אנשים בגילי 60 פלוס באופן שונה מאיך שמסתכלים על אנשים בגילי 80 פלוס

מירב כהן:  תוחלת החיים עולה, ולאישה בממוצע יש סדר גודל של 23 שנה בפנסיה

מירב כהן:  זה המון המון זמן

מירב כהן:  אנחנו צריכים לעשות הכול כדי לאפשר לאנשים שרוצים להמשיך לעבוד להישאר בשוק התעסוקה

מירב כהן:       הייתה לי הזכות לתקן את מנגנון הדיסרגרד, שזה המנגנון המעוות שמעניש מבוגרים שממשיכים לעבוד ולוקח להם את קצבת הזקנה

מירב כהן:  אנחנו העלינו את רף ההכנסה, אבל יש עוד הרבה דברים לעשות, וזה קודם כול לבטל את חוק החובה של הפרישה

מירב כהן:  היום מעסיקים יכולים לפטר אדם בהגיעו לגיל פרישה רק בגלל גילו, וזאת אפליה בחסות הגיל

מירב כהן:  במקום להעריך את הניסיון שלהם, את החוכמה שלהם, את הידע שלהם, אנחנו שולחים אותם הביתה ומאבדים נכס גדול

מירב כהן:  אנחנו צריכים לחיות בעולם שבו אדם יכול להמשיך לעבוד ככל שהוא רוצה, וככל שתפקודו מאפשר את זה

מירב כהן:  אנחנו פשוט מביישים אותם בכך שאנחנו מזלזלים בניסיונם ובידע שלהם, ואנחנו במו ידינו הופכים אותם מעצמאים לאנשים נתמכים

מירב כהן:       כמובן, ברגע שאנשים נמצאים בביתם, צריך לעשות הכול כדי לשמור אותם עצמאיים ולהמשיך את תוכנית הבדידות שעשינו

מירב כהן:  כמובן שיש הרבה מאוד בעיות בעולם הסיעודי, וכרגע הזמן לא יאפשר להרחיב בסוגיה הכל-כך כואבת הזאת

מירב כהן:       בשורה התחתונה, המשימות הן רבות

מירב כהן:  לומר "והדרת פני זקן" זה דבר חשוב מאוד, אבל אנחנו גם צריכים להראות את זה במעשים

מירב כהן:  חובת ההוכחה היא עלינו, ואני מאחלת לנו שבנושא הזה, אופוזיציה וקואליציה, נוכל לשתף פעולה, כי אלה באמת ההורים, הסבים והסבתות של כולנו

מירב כהן:  תודה

אוריאל בוסו: תודה רבה לחברת הכנסת מירב כהן

אוריאל בוסו:  רואים שאת באמת חיה את הנושא הזה

אוריאל בוסו:  כפי שאמרתי, היית השרה הממונה

אוריאל בוסו:  חבר הכנסת אלון שוסטר, בבקשה

אלון שוסטר: כבוד היושב-ראש, כנסת נכבדה, שרינו, חברה מוסרית נבחנת בחוסנן של חוליותיה החלשות

אלון שוסטר:  מדינת ישראל אינה רשאית לבסס את מחויבותה לאזרחיה המאותגרים על טוב ליבם של אזרחיה, אלא על ניהול מערכתי מדינתי, על תקצוב מבסיס אוצר המדינה

אלון שוסטר:  הצדקה, זו שתציל ממוות, ראוי שתהיה תוספת מחממת לב, אבל רק תוספת על מרכב האחריות הממוסדת

אלון שוסטר:  זה הרציונל, קודם כול

אלון שוסטר:  האחריות מדינתית, וה-over and above, התוספת האישית, צריכה להיות לא יותר מתוספת

אלון שוסטר:       לא במקרה קיימנו היום, במסגרת השדולה למען האזרחים הוותיקים – חברת הכנסת כהן, שדיברה קודם, וחברי כנסת אחרים – דיון בנושא העלאת קצבאות הזקנה

אלון שוסטר:  שבועות חודש מאי הם ימים קריטיים בבית הזה – ימי גיבוש סדר-היום שלנו שבא לידי ביטוי בתקציב המדינה

אלון שוסטר:  לבושתנו, התקציב שהממשלה מניחה על שולחן הכנסת חף מבשורה לאזרחיה הוותיקים של מדינת היהודים, על שותפיה הערבים והיהודים

אלון שוסטר:  באופן חסר תקדים, הממשלה איתרה בתקציבה מספר דו-ספרתי של מיליארדי שקלים להנחת דעתם של השותפות הקואליציוניות, ואפס שקלים – אפס, זירו, נאדה – עבור האזרחים הוותיקים

אלון שוסטר:       בממשלה הקודמת – זו שאפשר לחלוק עליה בהקשרים מסוימים – נעשו צעדים מסוימים, לא במיליארדי שקלים, אבל בהחלט במאות מיליונים חשובים, כדי לסייע לרובד המתמודד יותר, לזקנים העניים, וגם באופן מסוים, הייתי אומר, למעמד הבינוני-נמוך, שמתקשה לחיות עם מה שיש – הדיסרגרד, הסיפור של הרכב

אלון שוסטר:  איפה אתם? תתעוררו

אלון שוסטר:  האזרחים הוותיקים זכאים לרמת חיים טובה ככל האפשר, הן מצד הצדק האנושי והן מצד ההוקרה לבוני הארץ ומגיניה

אלון שוסטר:  קצבת אזרח ותיק בישראל נמוכה משמעותית מגובה השכר הממוצע אצלנו, מה שגורם לכך שכרבע מהאזרחים הוותיקים בישראל נמצאים מתחת לקו העוני

אלון שוסטר:       לכן הגשתי יחד עם חבריי לשדולה הצעת חוק שתאפשר לפחות להצמיד את הגדלת קצבת הזקנה להגדלת השכר הממוצע במשק

אלון שוסטר:  אנחנו עוד רחוקים מרחק של עשרות מיליארדי שקלים מהחלום שקצבת הזקנה האוניברסלית תהיה בגובה שכר המינימום

אלון שוסטר:  בטח לא השכר הממוצע; שכר המינימום

אלון שוסטר:  אני כבר ראיתי מספרים שבין 30 מיליארד ל-80 מיליארד, כמה זה יכול לעלות

אלון שוסטר:  אבל אין להסתפק בהצמדה הוגנת של הקצבאות, שזה כשלעצמו סיפור

אלון שוסטר:  גם שם יש, הייתי אומר, דעות חלוקות: בין 800 מיליון ל-2, 2 ומשהו מיליארד שקל, רק ההצמדה לשכר הממוצע

אלון שוסטר:  זה תג המחיר השנתי

אלון שוסטר:       יש לשפר את בסיס הקצבאות ולו לזקנים העניים ביותר, קל וחומר לניצולי השואה הקשישים

אלון שוסטר:  זהו יעד מוסרי מן המדרגה הראשונה

אלון שוסטר:  שיפור משמעותי בשכר המורים הניב תוספת של מיליארדי שקלים

אלון שוסטר:  כך גם התוספת שאני מקווה שתהיה לשכר השוטרים

אלון שוסטר:  זה נמצא בסדר-היום, ואני מניח שיעבור בתקציב

אלון שוסטר:  חלק מהתוספת התקציבית למשרד לביטחון לאומי הוא עבור שיפור האטרקטיביות של השוטרים

אלון שוסטר:  באותו אופן ממש עלינו לאחד כוחות ולתקצב את הגדלת קצבאות הזקנה של הורינו וסבינו בסדרי גודל מינימליים של כ-5 מיליארד שקלים, ועליהם להיות מופנים לזקוקים לכך ביותר

אלון שוסטר:       אני חי בקיבוץ שמתחייב בחוקה הבסיסית שלו, בתקנון, להקדיש את השקלים הראשונים שיש לנו להבטחת כבודם ואושרם של החברים המבוגרים

אלון שוסטר:  כך צריכה להיראות חברת מופת שמתיימרת להיות אור לגויים

אלון שוסטר:  יש קהילות נוספות במדינת ישראל, בדרך כלל המסורתיות יותר, שעומדות על כך, שרואות את החשיבות העצומה של השארת האנשים המבוגרים ככל האפשר בחיק המשפחה והקהילה, ברמת חיים הוגנת

אלון שוסטר:  כך אני מבקש שיתפקד ערכית ומעשית גם הבית הלאומי של העם היהודי

אלון שוסטר:       כפי שהדגל הכחול-לבן, חברות וחברי הכנסת, אינו קניין רוחני של מגזר זה או אחר, כך השאיפה לצדק חברתי אינה נחלתו של סקטור מסוים

אלון שוסטר:  כולנו חוסים תחת הצו המוסרי-החברתי של נביאי ישראל, המורה לנו להגן על עושרם ורווחתם של העשירים בשנים, שרבים מדי מהם דלים בנכסי חומר

אלון שוסטר:       חברות וחברי הכנסת, באשר תפעלו, צרפו את רווחת הזקנים שבקרבנו לסדר-היום שלכם

אלון שוסטר:  ומממשלת ישראל, אני מבקש להקים מיידית את ועדת השרים לזקנה

אלון שוסטר:  מותר להגיד "לזקנה", ולא חייבים את הפוליטיקלי-קורקט הקיים

אלון שוסטר:  הזקן הוא שם יפה

אלון שוסטר:  ולדור הצעיר שעליו דיברנו, הסטודנטים, תנו יד

אוריאל בוסו: בשמה המלא: ועדת שרים לענייני הזדקנות האוכלוסייה – –      

אלון שוסטר: הזדקנות, בסדר

אלון שוסטר:  אני אוהב את המילה "זקנים", מה קרה?     

אוריאל בוסו: – – שטרם קמה בקדנציה הזו, כבוד השר

חוה אתי עטייה: – – – הרבה נפגעים כשאנחנו קוראים להם "קשישים"

חוה אתי עטייה:  הם מאוד נפגעים

אלון שוסטר: כן?      

חוה אתי עטייה: העירו לי על זה, ואני קוראת להם "אזרח ותיק", רק "אזרח ותיק"

אלון שוסטר: לא קשישים ולא זקנים, אזרחים ותיקים

ישראל אייכלר: אני נפגע כקשיש וזקן כשקוראים לי "אזרח ותיק"

ישראל אייכלר:  זקן זה שקנה חוכמה, זה השם היפה ביותר

חוה אתי עטייה: נכון, נכון

אלון שוסטר: חבר הכנסת אייכלר ואני נקרא לעצמנו, אתה לי ואני לך, "עוד מעט זקנים"

אוריאל בוסו: הוא צריך לסיים

אוריאל בוסו:  תודה

אוריאל בוסו:  תודה רבה

ישראל אייכלר: איך קראו לבן-גוריון? "הזקן", קראו לו

אלון שוסטר: "הזקן", כן

יואב בן צור: הרב אייכלר, מאיזה גיל זה קשיש?      

ישראל אייכלר: 65 – – –     

אלון שוסטר: רק מילה אחת

אלון שוסטר:  הסטודנטים שהיו פה ודיברנו פה בזכותם, תדאגו לסבא ולסבתא

אלון שוסטר:  תודה

אוריאל בוסו: ולהורים

אוריאל בוסו:  תודה רבה לחבר הכנסת אלון שוסטר

אוריאל בוסו:  חבר הכנסת אברהם בצלאל – לא פה

אוריאל בוסו:  חבר הכנסת יבגני סובה, בבקשה

לימור סון הר-מלך: רגע, רגע

לימור סון הר-מלך:  אני מחליפה את אלמוג

אוריאל בוסו: לא נאמר לנו

אוריאל בוסו:  אנחנו לא נביאים

אוריאל בוסו:  רשום בסדר שחבר הכנסת – אז בהמשך אני אזמין אותך

אוריאל בוסו:  הינה, גם במזכירות לא ידעו

יבגני סובה: אדוני היושב-ראש, כבוד השר, כנסת נכבדה, כל פעם שאני נואם בימים המיוחדים אני מתאכזב מחדש מהאולם הריק, שלא מתמלא בחברי כנסת

יבגני סובה:  גם ביום הסטודנט שציינו הרגע, וגם – איך נכון להגיד, "יום הזקן"?     

חוה אתי עטייה: "והדרת"?     

ישראל אייכלר: "והדרת"

יבגני סובה: לא, אני פונה לחבר הכנסת אייכלר

יבגני סובה:  הוא אמר לא להתבייש במילה "זקן", נכון? כי אני הצעתי להגיד "הגיל השלישי", "הדור השלישי"

יבגני סובה:  אז יום "הֲדָרַת פני הזקן"

יואב בן צור: "והָדַרְתָ", לא הדרה

יואב בן צור:  מה זה הדרה? הדרה זה להוציא אותו החוצה

יבגני סובה: נכון

יבגני סובה:  בגלל זה לא הבנתי מה ששמעתי כרגע

יבגני סובה:  הינה, גם קיבלתי שיעור בשפה מהשר בן צור

יבגני סובה:      אני רוצה להגיד כמה דברים בהקשר הזה

יבגני סובה:  היום השתתפתי בכמה דיונים, כולל דיונים בוועדת העבודה, וקיימנו דיון גם בוועדת הכלכלה וגם דיונים נוספים

יבגני סובה:  נאמרו פה דברים בהקשר של הממשלה הקודמת, שאנחנו אכן משמעותית עזרנו בתוספות שלא היו בשנים האחרונות

יבגני סובה:  חברת הכנסת כהן דיברה על כך שאנחנו, הממשלה, הוספנו תקציבים להשלמת הכנסה, ואני ארחיב בעניין הזה ואגיד שלא רק שזה היה הדגל שלנו – ואני מדבר על מפלגת ישראל ביתנו – אלא זו גם ההתחייבות שלנו עוד בסבב הראשון מהסבבים, בשנת 2019

יבגני סובה:  כשאנחנו בישראל ביתנו, ב-2019, הסתכלנו על המצב, הבנו שמאות אלפי אזרחים ותיקים – אני אקרא להם "אזרחים ותיקים" – שעלו לישראל בשנות התשעים, עלו בגיל 35, 45, 50, עבדו במדינת ישראל והגיעו לגיל הפנסיה ולגיל הפרישה, לא רק שלא הספיקו לחסוך לפנסיה, אלא גם נאלצו להמשיך לעבוד הרבה שנים אחרי שהם חצו את גיל הפרישה

יבגני סובה:  ולכן, אנחנו ישבנו והחלטנו קודם כול לעצמנו שזו תהיה הבטחה שלנו במערכת הבחירות

יבגני סובה:  אמרנו: אנחנו חייבים להעלות את רף ההכנסה המינימלית לכל קשיש במדינת ישראל ל-70% משכר המינימום

חוה אתי עטייה: אנחנו גם היינו שותפים – – –     

יבגני סובה: כן, כן

יבגני סובה:  אני לא אמרתי שאתם לא הייתם שותפים

יבגני סובה:  אני אמרתי שזו הייתה ההחלטה, אחרי ניתוח המצב

יבגני סובה:  כי מה לעשות? אנחנו מכירים את האנשים האלה

יבגני סובה:  אני קורא לזה דור ההורים שלי

יבגני סובה:  אימא שלי היא בת 69, עלתה לארץ בגיל 44

יבגני סובה:  כמעט 21 שנה היא עבדה

יבגני סובה:  שם היא הייתה מהנדסת, וכאן, בארץ, היא עבדה כעוזרת טבח במפעל

יבגני סובה:  בגלל שלא חל עליה החוק הזה של הפרשת פנסיה חובה, כשהיא הגיעה לגיל הפרישה היא גילתה שמכל הקופות שמגיעות לה ומכל החסכונות שלה, היא הגיעה ל-280 שקל פנסיה, לכן היא נכנסה לרשימה של זכאים להשלמת הכנסה

יבגני סובה:  עד שמימשנו את ההבטחה שלנו לבוחר, היא הייתה מקבלת השלמת הכנסה בגובה של 3,100 שקל בסך הכול

יבגני סובה:  לוקחים את הקצבה של אזרח ותיק, שזה בערך 1,600 לבן אדם, מוסיפים את השנים על הוותק, שזה עוד 400-300 שקל, ואז משלימים ל-2,100 את ה-1,100 שקל השלמת הכנסה

יבגני סובה:       מה שאנחנו עשינו – – –     

חוה אתי עטייה: תגיד שזה מקנה כל מיני הטבות

יבגני סובה: רגע, שנייה, תכף אגע בהטבות

יבגני סובה:  מה שאנחנו עשינו בממשלה הקודמת – דרך אגב, באמצעות הכסף הקואליציוני, צריך להגיד את זה, כי אנחנו השקענו את הכסף הקואליציוני בכלל האוכלוסייה שאין לה את הפנסיה, לא צוברת ולא תקציבית ולא שום דבר אחר

יבגני סובה:  ראינו שיש כמעט 240,000 קשישים, או אלה שחצו את גיל הפרישה שהם זכאים והם מקבלים השלמת הכנסה, ואנחנו העלינו את זה ב-24%, העלינו להם ל-3,750 שקלים

אוריאל בוסו: משפט לסיום

יבגני סובה: אני כבר מסיים

יבגני סובה:  תן לי עוד דקה

אוריאל בוסו: לא, משפט

יבגני סובה: אבל מה שעשינו בזה, ופה אני חייב להגיד, אנחנו גם העלינו את הרף המינימלי להיות זכאי להשלמת הכנסה

יבגני סובה:  ופה מה שאת אומרת, שהמעטפת הזו, חבילת ההטבות – חלק מהאנשים האלה לא היו זכאים לחבילה הזאת, משום שהם היו קצת מעל הרף המינימלי

חוה אתי עטייה: אנחנו – – –     

אוריאל בוסו: תודה

אוריאל בוסו:  הוא צריך לסיים

יבגני סובה: זה יום מיוחד

יבגני סובה:  תן לי עוד דקה, בבקשה, שנייה

אוריאל בוסו: עוד צריכים לסכם

יבגני סובה: זה יום מיוחד, זה מותר

יבגני סובה:  תן לי עוד חצי דקה, אני אשלים את העניין הזה

יבגני סובה:      ולכן מה שאני מבקש – – –     

קריאה: – – –     

יבגני סובה: לא, אין בחירות, אני רק מסביר בשביל להבין, כי האנשים האלה שחיים היום, הם חיים על השלמת הכנסה, והממשלה הזו צריכה לקחת גם זאת בחישוב, כי השלמת הכנסה זה דבר שצריך להבין שיש אנשים שמקבלים קצת מעל המינימום – לא מינימום בשכר, מינימום בהשלמת הכנסה – והם לא זכאים להטבה הזאת

יבגני סובה:  ולכן – דרך אגב, פניתי אליך, חבר הכנסת אייכלר, כשדיברנו על מענק החימום

יבגני סובה:  מענק החימום זה עוד תוספת, לא גדולה, אבל תוספת של 600 שקל

יבגני סובה:  אני אמרתי: תמיד יהיו אנשים שסך ההכנסה שלהם לא עובר את שכר המינימום של 5,300 שקל

יבגני סובה:  זה קצת עלה, ב-100 שקל, כן?      

ישראל אייכלר: העלינו את זה ל-800 עכשיו

יבגני סובה: כן, בסדר, אז זה 5,800

יבגני סובה:  לא, 800 – אתה מדבר על מענק חימום

יבגני סובה:  אני מדבר על שכר המינימום

יבגני סובה:  ולכן, תמיד צריך להתייחס לאוכלוסייה הזו כאוכלוסייה שהיא הכי זקוקה לסיוע

יבגני סובה:  מצד אחד, הם עבדו עבדו עבדו אבל לא הפרישו; מצד שני הם לא מגיעים, כי הם כבר לא יכולים לעבוד

יבגני סובה:       ומשפט לסיום

יבגני סובה:  נאמר פה גם על הנושא של דיסרגרד

יבגני סובה:  אני שמח שזה נשמר, כי גם בממשלה הקודמת זה עלה לסכום מכובד מאוד, כי דיסרגרד מאפשר לאנשים גם להמשיך לעבוד אחרי גיל הפרישה בלי שהם נפגעים מתשלום קצבת הזקנה

אוריאל בוסו: תודה

יבגני סובה: ולסיכום, הנושא של הטיפול באוכלוסיית הקשישים הוא נושא רחב מאוד

יבגני סובה:  זה לא רק עניין של תשלומים, זה גם עניין של בידוד – ודיברנו על זה הרבה בוועדות, והקורונה חשפה את הבעיות האלה – וזה גם עניין של הבנה

יבגני סובה:  בוועדת הכלכלה דיברו על עוקץ קשישים

יבגני סובה:  כל הנושא הזה זה מעטפת שחייבים לתת לה ביטוי, בלי קשר לאיזו ממשלה מכהנת

יבגני סובה:  תודה רבה

אוריאל בוסו: תודה רבה

אוריאל בוסו:  חברת הכנסת לימור סון הר מלך, בבקשה

לימור סון הר-מלך: כבוד היושב-ראש, חבריי חברי הכנסת, כנסת נכבדה, בפתח דבריי ארצה להזכיר את סבתי האהובה שולמית, אישה פיקחית, עם חוכמת חיים ללא גבולות, אישה שכל המושג הזה שקוראים לו "קדושה" מתנקז לאישה הזו, מושגים כמו "אמונה" ו"קדושה"

לימור סון הר-מלך:  אני מוצאת שהדבר הכי משמעותי בחיים שלי זה פשוט לשבת לצידה ולספוג ממנה, מהחוכמה שלה ומניסיון חייה, אבל בעיקר בעיקר מהאמונה; לפיד של אמונה, הסבתא הזאת

לימור סון הר-מלך:       "אל תשליכני לעת זקנה, ככלות כחי אל תעזבני", כך כותב דוד המלך בפסוק ט' בפרק ע"ח בספר תהילים

לימור סון הר-מלך:  כולנו מייחלים לזכות להגיע לגיל זקנה, אך בכולנו גם מקנן החשש מפני הבדידות שמביא איתו הגיל הזה, וכמו דוד המלך, כולנו מייחלים כי לא נישכח ולא נינטש

לימור סון הר-מלך:  דברים שלכאורה נראים מובנים מאליהם בחייהם בחיי היום-יום, הופכים להרי גורל בגיל הזקנה

לימור סון הר-מלך:  שיעור ההתאבדויות בגיל הזקנה בעולם בכלל ובישראל בפרט הוא מהגבוהים ביותר מבין כל קבוצות הגיל, כך עולה ממסמך שהוציא מכון המחקר והמידע של הכנסת

לימור סון הר-מלך:       ביום זה אני רוצה לקרוא מכאן לחיזוק חוסנה של אוכלוסיית הקשישים בישראל – קידום פתרונות בדמות תעסוקה ופעילות פנאי חינמיות לקשישים בכל רחבי הארץ לכל קשיש וקשישה, ולא רק לאלה שיכולים לאפשר זאת לעצמם

לימור סון הר-מלך:  אנחנו חייבים את זה לעצמנו וחייבים זאת כחברה שמכבדת ומוקירה את מורשתה ואת עברה

לימור סון הר-מלך:  עם שאין לו עבר, ההווה שלו דל ועתידו לוט בערפל

לימור סון הר-מלך:  בזכות אוכלוסיית הקשישים אנו פוגשים את עברנו יום-יום וזוכרים כי הוא חשוב לא פחות מחיי הקדמה וההווה

לימור סון הר-מלך:  עם שדואג לקשישיו, דואג לעבר, זוכר מאיפה הגיע, וכך יודע גם לאן ולהיכן פניו מועדות

לימור סון הר-מלך:       משרד הנגב והגליל בראשותו של חברי הרב יצחק וסרלאוף שוקד בימים אלו ממש על פיתוח תכנים המותאמים לאוכלוסיית הקשישים בישראל – וברצוני להודות לו על כך – פיתוח תכנים שבין היתר ידאגו לחיי הפנאי של קשישים, ולא בהכרח לצורכיהם הרפואיים, הרווחתיים והביטוח הלאומי, כי הפתרון לבדידות הוא קודם כול הפתרון לכל אלו

לימור סון הר-מלך:  אדם שיש לו למה לחיות יוכל לשאת כל איך, ובזה נמדדת חוסנה של חברתנו

לימור סון הר-מלך:  זוהי זכותנו כמו גם חובתנו

לימור סון הר-מלך:  תודה רבה

אוריאל בוסו: תודה רבה

אוריאל בוסו:  חבר הכנסת עופר כסיף, נוכח?     

קריאה: – – –     

אוריאל בוסו: לא, אז לי מופיע אחרת ממה שרשום

גלעד קריב: זה על פי גודל הסיעות, לא?      

אוריאל בוסו: בדף רשום לי שאבי מעוז אחרון

אוריאל בוסו:  אולי שינו את זה

גלעד קריב: כן, על פי גודל הסיעה

אוריאל בוסו: רשום לי לאחר מכן חבר הכנסת גלעד קריב, ואז אבי מעוז אחרון אחרון חביב

עופר כסיף: כבוד היושב-ראש, חברי הכנסת, אני קודם כול רוצה להודות ליוזם היום החשוב הזה, חבר הכנסת אייכלר

עופר כסיף:  "מפני שיבה תקום והדרת פני זקן", מצווה עלינו ספר ויקרא

עופר כסיף:  אך מי שהגיע היום בבוקר לכנסת לא זכה לראות הוד והדר אלא בושה וכלימה: עשרות גמלאים הפגינו מול משרד האוצר בזעקה נואשת להגדלת קצבת הזקנה

עופר כסיף:  כיצד אמורים קשישים להתקיים בכבוד כשסכום הקצבה עלה מאז 2011 בסכום זעום בעוד יוקר המחיה מאמיר? כיצד יבחרו בין לחם, חלב ותרופות כשהמחירים רק עולים? האם כשהחליט שר האוצר להעלות את מחירי החלב המפוקח פגש ושמע קשישים שעליית המחירים תפגע בהם אנושות?      כשהרפואה הציבורית מוקרסת, הקשישים נפגעים; כששירותי הרווחה מיובשים, הגמלאים סובלים; כשהאוטובוס מאחר והרכבת מבוטלת, הסבים שלנו נותרים מאחור; כשהכנסת מעלה את גיל הפרישה לנשים, הסבתות שלנו נאלצות להמשיך ולעמול בעבודות גופניות שוחקות ומתישות

עופר כסיף:  ומי שחושב שמדובר בקלישאות, כדאי שיביט בנתונים

עופר כסיף:  בסקר האחרון של משרד הבריאות נמצא כי שיעור האזרחים הוותיקים המצויים באי-ביטחון תזונתי הוא הגבוה ביותר ביחס לכל קבוצת גיל – 12%

עופר כסיף:  סקרי המוסד לביטוח לאומי מצאו ששיעור הקשישים החיים באי-ביטחון תזונתי עלה בעשור האחרון

עופר כסיף:       חברה שאינה מכבדת את ותיקיה אינה חברה צודקת, וכלכלה שאינה מספקת את מלוא צורכי הקיום לגיל השלישי אינה כלכלה מוצלחת

עופר כסיף:  תחת המדיניות הכלכלית הקפיטליסטית, ששמה את רווחי ההון על חשבון רווחת ההמונים, מופקרים הקשישים למאבק הישרדות יום-יומי

עופר כסיף:  חלקם הגדול מופקרים למאבק זה לבדם, בבדידות קשה ועריריות קטלנית

עופר כסיף:       דוח נציב תלונות הציבור מחודש פברואר האחרון מצא ש-55% ממוסדות הנציבות התמודדו עם תלונות על בדידות והיעדר תמיכה מצד קשישים ו-66% התמודדו עם תלונות על ניצול

עופר כסיף:  "ובהתעטף הלב ובהיותו למסוס / אל תראני עין זר, זר לא יבין את זאת – / וערירי אחרישה ביגוני", כתב ביאליק

עופר כסיף:  האם אנחנו הפכנו לזר שאינו מבין עוד?      אסור שהיום הזה ייגמר במילים ריקות

עופר כסיף:  הכרח הוא להעלות את קצבת הזקנה ולהצמידה לשכר הממוצע; חובה היא להעביר כסף לרווחה, לבריאות, לתחבורה ציבורית, ולא לחימוש ומלחמות, התנחלויות נפשעות וכנופיות טרור גזעניות

עופר כסיף:  הגיעה העת להוריד את גיל הפרישה לנשים ולגברים ולהרחיק את ידיהם של ספקולנטים מכספי הפנסיות שלנו

עופר כסיף:  הגיעה העת לשיטה כלכלית שבה רווחת האדם בכל גיל היא המדד להצלחה

עופר כסיף:  ותרשה לי, הרב אייכלר, מאחר שפתחתי בציטוט מן המקורות, לסיים בפסוק העוקב בספר ויקרא: "וכי יגור אִתך גר בארצכם לא תונו אֹתו", בתקווה שהכנסת תדע להקדיש ממרצה וזמנה גם למען הגר, ובעניין שבו עסקינן – לאותם עובדים מופלאים המטפלים בסבינו ובסבותינו

עופר כסיף:  תודה רבה

אוריאל בוסו: תודה רבה

אוריאל בוסו:  חבר הכנסת גלעד קריב

גלעד קריב: אדוני היושב-ראש, אדוני השר, כנסת נכבדה, הייתי גם מברך את יוזם היום אם הוא לא היה קם ועוזב את המליאה

גלעד קריב:  נו, כבוד הבריות

גלעד קריב:       גם אני, אדוני היושב-ראש, הכנתי נאום נרגש מלא ציטטות, סיפור על ארבעת הסבים והסבתות שלי, אמירות שמדיפות ריח של ממלכתיות, אבל שמתי את הנאום בצד ואני מדבר בעל פה, מכיוון שישנם רגעים, אדוני היושב-ראש, שבהם צריך לומר דברים כהווייתם

גלעד קריב:       ביום שבו ועדת הכספים אישרה את תקציב המדינה לשנים 2023 ו-2024, הכותרת הראויה ליום הזה אינה הפסוק "והדרת פני זקן" אלא הפסוק "אל תשליכני לעת זקנה", מכיוון שממשלת ישראל המכהנת בחרה להשליך מיליון ו-200,000 אזרחים ותיקים במסגרת התקציב לשנה הזו ולשנה הבאה

גלעד קריב:  אין בשתי חוברות התקציב הללו דבר אחד למען האזרחים הוותיקים; אין במסגרת חוק ההסדרים רפורמה אחת שלוקחת את עניינם בחשבון

גלעד קריב:  וכדי להוסיף חטא על פשע, די להסתכל ברשימת המטרות של הכספים הקואליציוניים הייעודיים, כספים שהגיעו לשיא של כל הזמנים של 14 מיליארד ש"ח, וגם בהם אין דבר אחד שבא להיטיב עם האזרחים הוותיקים

גלעד קריב:       מרכזי היום קורסים, ולא נמצא שר אחד, מפלגה אחת בקואליציה או חבר כנסת שיאמר: אני רוצה שהכספים הקואליציוניים יופנו לשם

גלעד קריב:  אזרחים ותיקים נאלצים להעלות את שכר המטפלים הסיעודיים בגלל העדכון המבורך של שכר המינימום, אבל קצבת הסיעוד וקצבת האזרחים הוותיקים לא מתעדכנות בשיעור העלייה של השכר הממוצע אלא מוצמדות רק למדד

גלעד קריב:  בתוך 14 מיליארד ש"ח שחילקתם בשבועות האחרונים, לא מצאתם לנכון לטפל בעניין הזה, אז אתם מספרים לנו על דיונים שקיימתם היום בוועדות הכנסת?      הרב אייכלר מספר כאן בהתרגשות על תערוכת תמונות שמפוזרות בפרוזדורים, אבל היום הזה, אדוני השר, היה רק דיון אחד חשוב בבית הזה בעניינם של האזרחים הוותיקים – הדיון בוועדת הכספים

גלעד קריב:  ובדיון הזה הקואליציה שלכם והממשלה שלכם הישירה מבט למיליון ו-200,000 אזרחים ותיקים ואמרה להם: אנחנו מצפצפים עליכם

גלעד קריב:  זה מה שעשיתם

גלעד קריב:  אז אל תספרו לנו על "והדרת פני זקן", כי במסורת ישראל שאתם אוהבים להתגאות בה ולשאת את שמה האדם נמדד על פי מעשיו, ובסופו של דבר המבחן החשוב הוא מבחן התוצאה ומבחן המעשה, וגדול התלמוד רק מכיוון שהוא מוביל לכדי מעשה, ובמעשה השלטוני שלכם הפקרתם את ההורים שלנו ואת הסבים והסבתות שלנו

גלעד קריב:       ראש ממשלת ישראל צובע את השיער שלו על חשבון הקופה הציבורית, אבל אם הוא לא היה עושה את זה, היינו רואים את השיבה זורקת בשערו, כי הוא אזרח ותיק

גלעד קריב:  גם יושב-ראש ועדת הכספים חבר הכנסת גפני הוא אזרח ותיק

גלעד קריב:  בירכנו אותו השבוע על הפיכתו לסבא-רבא, על הולדת הנין

גלעד קריב:  נו, וזה עזר? זה הביא אותם להיות רגישים לאחיהם ואחיותיהם האזרחים הוותיקים?     

אוריאל בוסו: נא לסיים

גלעד קריב: אדוני היושב-ראש, יש לכם בקואליציה שבוע – שבוע שבו נקראים ארבעה-חמישה חברי כנסת לגלות יושרה, אומץ לב ציבורי והגינות; שבוע לבוא לפרנסי הקואליציה ולומר: אם מצאתם 14 מיליארד ש"ח לטובת כספים קואליציוניים, אנחנו דורשים מכם למצוא כסף גם למען האזרחים הוותיקים, ואם לא ישולבו בתקציבים הללו מטרות ויעדים למען האזרחים הוותיקים, אנחנו לא נצביע

אוריאל בוסו: תודה

גלעד קריב: ועד אז, הכותרת היחידה שראויה ליום המיוחד הזה היא "בושה, בושה, בושה"

גלעד קריב:  תודה רבה

אוריאל בוסו: תודה רבה

אוריאל בוסו:  חבר הכנסת אבי מעוז

אוריאל בוסו:  גם לפה הבאת את הנאום "בושה"

אוריאל בוסו:  תודה

גלעד קריב: מה לעשות? בעניין הזה אפילו אתה בתוך ליבך יודע שזו בושה

אבי מעוז: נתת לו להרחיב

אוריאל בוסו: כולם גלשו בחצי דקה

גלעד קריב: חבר כנסת שמעניין אותו השלט של משרד הפנים, לא האזרחים הוותיקים

אבי מעוז: ברוך השם, סיימנו עם הדמגוגיה

אוריאל בוסו: בבקשה, חבר הכנסת אבי מעוז, יושב-ראש נעם

אבי מעוז: אדוני היושב-ראש, כנסת נכבדה, נברך את חבר הכנסת אייכלר, שיזם את היום הזה

אבי מעוז:  בדקתי מה הנושאים שעסקו בהם היום בוועדות במסגרת ציון היום החשוב הזה: תיקון חוק העונשין בעניין עבירות כלפי קשישים; קשר בין תלמידים לאזרחים ותיקים; תכנון דיור למבוגרים; עובדים זרים במוסדות גריאטריים; מאבק בעוקץ של אזרחים ותיקים; סיעוד ביתי ועוד ועוד

אבי מעוז:      אכן, מאוד חשוב שלא נרפה מלעסוק באחריות שיש לנו כחברה כלפי המבוגרים שבקרבנו, הסבים והסבתות שלנו, לדאוג שיחיו ברווחה, למנוע פגיעה בהם ולוודא שיקבלו את היחס והטיפול המיטביים בשעת הצורך, אבל הפעם אני רוצה להאיר עוד זווית שמן הראוי שנעסוק בה ביום הזה, ולא רק בו

אבי מעוז:  על הפסוק בתהילים "אל תשליכני לעת זקנה" מסבירים חז"ל שדוד המלך אמר לפני הקדוש ברוך הוא: ריבונו של עולם, אל תשליכני לעת זקנה

אבי מעוז:  כשהייתי נער הייתי יוצא למלחמה ונותן נפשי על בניך, ועכשיו שהזקנתי אין בי עוד כוח, והם אומרים – עד מתי הזקן הזה חי

אבי מעוז:      כלומר, התופעה הזאת של התייחסות לזקנה כתקופת פוסט-חיים, שבה כוחות החיים כבר נחלשים והאדם הופך לסוג של נטל על החברה, איננה חדשה

אבי מעוז:  תפיסת היהדות הפוכה לחלוטין

אבי מעוז:  בספר איוב נאמר: "בישישים חכמה ואֹרך ימים תבונה", ומפרש שם בעל מצודת דוד: "בעבור זה ימצא הרבה מן החוכמה בלב הישישים, כי בעבור רוב הימים ראו הרבה בחוש, ומהם ייקחו התחלה להבין דבר מתוך דבר"

אבי מעוז:  וכן אמרו חז"ל: זקני תלמידי חכמים, כל זמן שמזקינין, חוכמה מתווספת בהם, כלומר דווקא בגלל ניסיון החיים הרב, ודווקא בגילים שבהם הכוחות הגופניים נחלשים, מופיעים – לפחות אצל חלק מהאנשים – כוחות חיים של חוכמה ותבונה

אבי מעוז:  לכן אמרו חז"ל: "אם יאמרו לך זקנים סתור וילדים בנה, סתור ואל תבנה, שסתירת זקנים בניין ובניין נערים סתירה", וכן אמרו במדרש: "לעולם זקנים מעמידים את ישראל, וכן הוא אומר: וכל ישראל וזקיניו ושוטריו ושופטיו עומדים מזה ומזה לארון, אימתי ישראל עומדים – כשיש להם זקנים

אבי מעוז:  כשהיה בית המקדש קיים היו שואלים בזקנים, שנאמר: שעל אביך ויגדך, זקניך ויאמרו לך, שכל מי שנוטל עצה מן הזקנים אינו נכשל"

אבי מעוז:      אכן, ברור שבחלק מהמקרים גם היכולות הקוגניטיביות והחיבור למציאות נפגמים עם הגיל, כפי שכל אחד מאיתנו מכיר, וברור שישנם כאלה שאת ניסיון החיים והחוכמה שהם צברו הם מנצלים לא רק למטרות טובות

אבי מעוז:  אבל מנגד, מן הראוי שנשים לב היטב למקובל מדורי-דורות בעם ישראל, גם ביחס למבנה המשפחה שבו הסבא והסבתא, והיום גם הסבא-רבא והסבתא-רבתא, ניצבים בראש פירמידת המשפחה, והילדים מחונכים ומורגלים בכך שהם המוקד של המשפחה שמסתופפת סביבם, וגם ביחס לגדולי תורה

אבי מעוז:  באיזו עוד חברה בעולם, אדוני היושב-ראש, ישנו אדם כמו למשל הגאון הרב גרשון אדלשטיין שליט"א, ראש ישיבת פוניבז', אחד מגדולי הדור, תלמיד חכם ענק בן 100 שנים, שציבור גדול מאוד בן עשרות ומאות אלפים שותה בצמא את דבריו, מתייחס ביראת כבוד עמוקה לעצותיו ודעותיו ומחנך את ילדיו לראות בו דמות להערצה ועמוד האש ההולך לפני המחנה?     על הפסוקים בנבואת מלאכי "הנה אנכי שֹׁלח לכם את אליה הנביא לפני בוא יום ה' הגדול והנורא

אבי מעוז:  והשיב לב אבות על בנים ולב בנים על אבותם", מסביר מרן הרב קוק זצ"ל ביחס לתקופת התחייה שלנו שאנחנו צריכים לאגד יחד את רוח הנעורים הסוער, המתעורר בעוז ובגבורה, עם רוח הזקנה המסודר, המלא כובד ראש וזהירות

אבי מעוז:       לכן אני קורא ומציע מכאן, חבר הכנסת הרב אייכלר, שבמקביל לדאגתנו לרווחתם ולשלומם של הזקנים והקשישים שבקרבנו, נמצא גם את הדרכים לבנות כלפיהם את היחס הראוי והנכון שלנו כחברה – כל החברה שלנו

אבי מעוז:  תודה רבה

אוריאל בוסו: תודה רבה לחבר הכנסת אבי מעוז

אוריאל בוסו:  עכשיו כבר ברור לך למה אתה צריך להיות אחרון – לשמוע גם דברי חוכמה בסוף וגם דברי תורה

אוריאל בוסו:  יעלה השר יואב בן צור, שר העבודה, לסכם

יואב בן צור: אדוני היושב-ראש, חבריי חברי הכנסת, אני עונה בשם השר לפיתוח הנגב והגליל, שממונה על האזרחים הוותיקים, השר יצחק וסרלאוף

יואב בן צור:  בפתח הדברים, ברצוני להודות לחבר הכנסת ישראל אייכלר על היוזמה המבורכת

יואב בן צור:       במדינת ישראל ישנם גופים רבים האמונים על נתינת שירות לאזרחים ותיקים

יואב בן צור:  העיקריים שבהם הם משרד הרווחה, הביטוח הלאומי ומשרד הבריאות

יואב בן צור:  אולם במשך הזמן הבין המחוקק, ובעקבותיו ממשלת ישראל, שנכון להקים גוף נוסף, שייתן זוויות ראייה נוספות על האזרחים הוותיקים

יואב בן צור:  הגוף הממשלתי הזה עבר גלגולים שונים, החל ממשרד הגמלאים באמצע שנות האלפיים, עבור במשרד לאזרחים ותיקים וכלה באגף בכיר בתוך המשרד לשוויון חברתי, אשר נמצא כעת במשרד הנגב, הגליל והחוסן הלאומי

יואב בן צור:      בשם שר הנגב, הגליל והחוסן הלאומי אני רוצה להודות לשרים הקודמים שהיו אמונים על תחום האזרחים הוותיקים, ובהם השר אורי אורבך, זיכרונו לברכה, והשרה גילה גמליאל וחברת הכנסת והשרה לשעבר מירב כהן, שתרמו כל אחת מאישיותן, חוכמתן, מרצן ויכולותיהן לפיתוח תחום קריטי זה של התייחסות מדינת ישראל לאזרחים הוותיקים

יואב בן צור:  מטרת האגף לאזרחים ותיקים שונה

יואב בן צור:  ההתייחסות לאזרחים ותיקים היא לא כמושא רווחה, ובוודאי לא כיעד רפואי; ההתייחסות לאזרחים ותיקים היא כאל קבוצת אוכלוסייה פעילה, תורמת ומתפקדת, אומנם בעלת צרכים מובחנים, קבוצת אוכלוסייה שהודות לעלייה בתוחלת החיים, גדלה והולכת

יואב בן צור:       תקופת הזקנה הינה תקופת חיים נוספת בתוך תחנות רבות במסלול חייו של אדם, שיש לתכנן ולהתכונן אליה, ובה האזרח ממשיך להוות חלק משמעותי ואינטגרלי מהמארג החברתי, תוך מיצוי הפוטנציאל לעבוד, לעסוק, לתרום ולצרוך

יואב בן צור:  האתגרים בגיל השלישי הם אתגרים משמעותיים: האתגר הכלכלי – שאדם צריך להיערך לשנות חיים ארוכות עם הכנסה פחותה; אתגר הגוף המתבגר, המצריך הכנה להתמודדות עם הזדקנות גופנית ומנטלית; אתגר החברה והקהילה, הן מבחינת השתנות ההרגלים החברתיים והקהילתיים של המבוגרים והן מבחינת יחס החברה למבוגריה

יואב בן צור:       מטרת-העל של המשרד ושל האגף לאזרחים ותיקים היא דחיית גיל התלות, שמירת האזרח הוותיק עצמאי כלכלית, בריא בגופו וברוחו, חי בקהילתו ופעיל חברתית עד כמה שניתן

יואב בן צור:  תלות האזרח הוותיק היא בראש ובראשונה פגיעה אנושה באזרח עצמו ובכבודו, אך מעבר לכך מדובר בפגיעה במשפחה הקרובה, מבחינת התהפכות ההיררכיה במשפחה, אובדן ימי עבודה ועלות כלכלית גדולה המושתת על המשפחה הקרובה

יואב בן צור:  מעבר לכך, מדובר בעלות כלכלית משמעותית למשק כולו, ההולכת וגדלה ככל שתוחלת החיים עולה ושכבת בני הגיל השלישי והנזקקים לעולמות הרווחה, הסיעוד והבריאות תופסת מקום יותר משמעותי באוכלוסייה בישראל

יואב בן צור:      האגף לאזרחים ותיקים במשרד הנגב והגליל מתמקד בשלושה תחומי ליבה על מנת להשיג את מטרת-העל: חוסן כלכלי, חוסן אישי וחוסן חברתי

יואב בן צור:  כמובן שתחומים אלו נושקים ואף חופפים זה לזה

יואב בן צור:  המשרד, בשיתוף פעולה עם ג'וינט ישראל-אשל ועם רשויות מקומיות, מחזיק מרכזי הכנה לקראת הפרישה לגמלאות

יואב בן צור:  המרכז פועל ככתובת לתכנון הפרישה ולניהול תקופת החיים החדשה כחיים פעילים, עצמאיים ובעלי תרומה לפרט ולחברה, וזאת על ידי סדנאות לניהול ותכנון תקופת החיים החדשה, הקניית כלים בכל הקשור לתכנון כלכלי, מקורות הכנסה בגיל פרישה, קצבאות ביטוח לאומי וחיסכון פנסיוני, אוריינות דיגיטלית ועוד

יואב בן צור:      בנוסף, המשרד מקדם באמצעים שונים תעסוקה של עובדים אזרחים ותיקים, הן כעובדי מדינה והן במגזר הפרטי

יואב בן צור:  הפעילות רחבה וכוללת גם היבטים חוקיים ורגולטוריים, תהליכי רוחב מול מעסיקים, הטמעת ידע על אודות העסקת מבוגרים, הכשרות מקצועיות, קמפיינים תקשורתיים לעידוד העסקת אזרחים ותיקים, הפעלת אתר אינטרנט ייעודי לחיפוש עבודה לבני 60 פלוס ועוד

יואב בן צור:      במקביל, על מנת לסייע לאזרחים ותיקים למצות זכויות, המשרד מפעיל מרכז פניות ציבור, מוקד 8840*

יואב בן צור:  המוקד הוקם מתוקף החלטת ממשלה משנת 2007, ומהווה כתובת ממשלתית מרכזית לקבלת פניות של אזרחים ותיקים, לרבות ניצולי שואה, למתן מידע על כלל הזכויות, השירותים וההטבות המגיעים לציבור זה ולסיוע במיצוי זכויותיהם

יואב בן צור:  במוקד ניתן מידע וסיוע בבירור זכויות בתחומים הבאים: זכויות מכוח חוק האזרחים הוותיקים, זכויות בביטוח הלאומי, זכויות ניצולי שואה, בריאות, סיעוד ועובדים זרים, דיור, פנסיה, הכנה לפרישה לגמלאות, פנאי ורווחה, צרכנות וכל נושא הקשור לחיי האזרח הוותיק

יואב בן צור:  המוקד פועל באקטיביות למיצוי זכויות הפונים אליו, מפנייה אל גופים ורשויות בשמם של האזרחים הוותיקים וייצוגם ועד להשלמת הטיפול בהם

יואב בן צור:      על מנת לחזק את החוסן האישי וחיים משמעותיים של האזרחים הוותיקים, המשרד מחזיק כמה תוכניות שמעודדות פעילות, תרומה לחברה והעצמה אישית, תוכניות כמו "באים לטוב", שמרכזת מערך התנדבות של אזרחים ותיקים

יואב בן צור:  במסגרת "באים לטוב" הוקם צוות אשר פועל לגיוס אזרחים ותיקים כרכזים ומתנדבים בכל רשות, יישוב ועירייה

יואב בן צור:  במסגרת "באים לטוב" קיימים ארבעה תחומים: חינוך – התנדבות אזרחים ותיקים במסגרות חינוך לגיל הרך ובתי ספר יסודיים, בתי ספר תיכוניים ומסגרות חינוך בלתי פורמלי; חוסן וחירום – הפעלת מערכי חירום ביישובים, חוסן קהילתי והפגת בדידות, מנחי חוסן זהב; אוריינות דיגיטלית – למידה והעברת הכשרות אוריינות דיגיטלית לקבוצות ותיקים וליחידים; יוזמות מקומיות – קהילות מטיילות, יוזמות לחיזוק הקשר הרב-דורי, גינות קהילתיות, אתרי מורשת ועשרות יוזמות מקומיות העולות מהשטח ומופעלות על ידי אזרחים ותיקים

יואב בן צור:  "באים לטוב" מלווה את האזרח המתנדב מבחינה מקצועית מרגע החשיבה על התנדבות עד לשיבוץ במקום מותאם, בליווי לאורך שנות ההתנדבות, חיבור ובניית קהילה מקומית מתנדבת, הכשרות וימי עיון מקצועיים

יואב בן צור:      "כיתות ותיקים" – מסגרות לימוד והעשרה לאזרחים ותיקים תוך חיזוק הקשר הבין-דורי שבין תלמידי בית הספר לבין האזרחים הוותיקים

יואב בן צור:  במסגרת תוכנית "כיתות ותיקים" משולבים אזרחים ותיקים בבתי ספר על-יסודיים ברחבי הארץ, לומדים בשעות הבוקר בכיתה המיועדת רק להם ונהנים משיעורים בתחומים שונים

יואב בן צור:  מטרות התוכנית: יצירת תשתית העשרה והשכלה לאוכלוסיית הוותיקים; שינוי התודעה הציבורית כלפי האזרח הוותיק; פיתוח מעורבות חברתית התנדבותית, מחויבות לקהילה ותחושת שייכות;	טיפוח הקשר הבין-דורי תוך השפעה לטובה על האקלים הבית ספרי; לעורר מודעות והכרה בחשיבות הלמידה המתמשכת לאורך כל החיים

יואב בן צור:       "שעת כושר" – תוכנית לפעילות גופנית מותאמת המופעלת על ידי רשויות מקומיות, וכן תוכניות לעידוד צריכת תרבות, יציאה מן הבית ועידוד קשרים חברתיים כמו "שלישי בשלייקס" – השם הגאוני שנתן לתוכנית אורי אורבך ז"ל – יציאה לטיולים בשמורות טבע ועוד

יואב בן צור:      ולבסוף, חוסן חברתי

יואב בן צור:  למשרד כמה תוכניות להפגת בדידות וליצירת קשרים בין מבוגרים לצעירים, ומטרת-העל היא לגרום לאזרחים ותיקים להמשיך להיות בקשר חברתי קרוב עם צעירים, לתת תחושה שרואים אותם ודואגים להם ולהיות דמויות משמעותיות עבור אחרים

יואב בן צור:  במסגרת זו פועלות תוכניות כמו "והדרת" – שילוב של בנות ובני שירות לאומי בעבודה מול אוכלוסיית האזרחים הוותיקים ליצירת מחויבות ערכית ומוסרית בין-דורית

יואב בן צור:  "והדרת" פועל בשלושה מגזרים: "והדרת" כללי, "והדרת" חרדים ו"אהלינא"

יואב בן צור:  התוכנית פועלת ב-125 רשויות מקומיות ברחבי הארץ

יואב בן צור:  יש פעילות עם סטודנטים ועוד

יואב בן צור:      כל התוכניות האלה שפירטתי הן החזון של אגף בכיר לאזרחים ותיקים, המצוי תחת משרד הנגב, הגליל והחוסן הלאומי, ואנו תקווה שתוכניות אלו, בצירוף תוכניות חדשות שעליהן המשרד עובד בימים אלו, יביאו לשינוי בהתייחסות החברה לבני הגיל השלישי ולשיפור עתידם באמצעות צמצום התלות ושילובם בעשיה החברתית אף לאחר גיל הפרישה

יואב בן צור:  תודה רבה ויישר כוח לכל מי שיזם את היום הזה

אוריאל בוסו: תודה רבה לשר העבודה, השר יואב בן צור

אוריאל בוסו:  תודה רבה לחבר הכנסת יושב-ראש ועדת העבודה והרווחה על היום המיוחד והחשוב הזה ועל הדיונים שנעשו בוועדות

אוריאל בוסו:  אנחנו נקווה מאוד ונתפלל שיצאו מכך הרבה פירות לטובת הדור שאנחנו מחויבים לו

אוריאל בוסו:      אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים מחר, יום רביעי כ"ו באייר התשפ"ג, 17 במאי 2023, בשעה 11:00

אוריאל בוסו:  ישיבה זו נעולה